hotchpotch/miracl-hf-unified huggingface dataset:
ภาวะลิ่มเลือดอุดหลอดเลือดดำลึก
ภาวะลิ่มเลือดอุดหลอดเลือดดำลึก (, ย่อ: DVT) คือ การเกิดลิ่มเลือด (thrombus) ในหลอดเลือดดำลึก อาการแสดงไม่จำเพาะอาจรวมการปวด บวม แดง ร้อนและหลอดเลือดดำตื้นโป่ง ภาวะสิ่งหลุดอุดหลอดเลือดปอด (pulmonary embolism) ซึ่งเป็นภาวะแทรกซ้อนที่อาจเป็นอันตรายถึงชีวิต เกิดจากลิ่มเลือดที่เดินทางไปยังปอดหลุดออกมา DVT และภาวะสิ่งหลุดอุดหลอดเลือดปอดรวมกันเป็นกระบวนการของโรคเดียวเรียก ภาวะลิ่มเลือดหลุดอุดหลอดเลือดดำ (venous thromboembolism) กลุ่มอาการหลังภาวะหลอดเลือดมีลิ่มเลือด (post-thrombotic syndrome) ซึ่งเป็นอีกอาการแทรกซ้อนหนึ่ง มีส่วนสำคัญที่เพิ่มมูลค่าทางสาธารณสุขของ DVT ทางเลือกการป้องกันสำหรับบุคคลที่มีความเสี่ยงรวมถึงการเดินบ่อย ๆ กายบริหารน่อง สารกันเลือดเป็นลิ่ม แอสไพริน ถุงน่องทางการแพทย์ (graduated compression stocking) และการอัดอากาศเป็นระยะ (intermittent pneumatic compression)
ทางหลวงแผ่นดินหมายเลข 204
ทางหลวงแผ่นดินหมายเลข 204 หรือ ทางเลี่ยงเมืองนครราชสีมา (ด้านตะวันตก) หรือนิยมเรียกในชื่อ ถนนบายพาส เป็นเส้นทางคมนาคมสำหรับเลี่ยงการใช้เส้นทางหลัก คือถนนมิตรภาพ ในตัวเมืองนครราชสีมา มีระยะทางประมาน 18 กิโลเมตร เดิมเป็นส่วนหนึ่งของทางหลวงแผ่นดินหมายเลข 2
ไส้เลื่อนขาหนีบ
ไส้เลื่อนขาหนีบ หรือไส้เลื่อนลงถุง () เป็นการยื่นของสิ่งบรรจุในช่องท้องผ่านช่องขาหนีบ (inguinal canal) พบได้บ่อยมากในชาย (ความเสี่ยงชั่วชีวิต 27% ในชาย 3% ในหญิง) แม้การซ่อมแซมจะเป็นหนึ่งในการผ่าตัดที่ทำบ่อยที่สุด แต่ไม่แนะนำศัลยกรรมทางเลือกอีกต่อไปในผู้ป่วยที่มีอาการเล็กน้อย เนื่องจากความเสี่ยงการติดคาต่ำ (<0.2% ต่อปี) และความเสี่ยงอาการปวดบริเวณขาหนีบสูง (10–12%)
สะดือ
สะดือ เป็นแผลเป็นบนท้อง ณ จุดยึดเกาะของสายสะดือ สัตว์เลี้ยงลูกด้วยนมที่มีรกทุกชนิดมีสะดือ และค่อนข้างเห็นได้ชัดในมนุษย์ สะดือของสัตว์อื่นมักราบเรียบกว่า บ่อยครั้งเห็นเป็นเพียงเส้นบาง และมักมีขนปกคลุม
จักรวรรดิดัตช์
จักรวรรดิดัตช์ () เป็นหนึ่งในจักรวรรดิอาณานิคมของโลกที่เป็นดินแดนโพ้นทะเลของสาธารณรัฐดัตช์ซึ่งได้ประกาศเอกราชจากจักรวรรดิสเปน และเป็นมหาอำนาจทางทะเลเช่นเดียวกับ สเปน โปรตุเกสและสหราชอาณาจักร
เนเธอร์แลนด์เป็นมหาอำนาจทางทะเลและเศรษฐกิจชั้นนำของยุโรปในเวลานั้น และกรุงอัมสเตอร์ดัมก็ได้กลายมาเป็นศูนย์กลางการเงินของยุโรป จนมีนักเศรษฐศาสตร์หลายคนถือให้เนเธอแลนด์เป็นประเทศระบอบทุนนิยมประเทศแรกของโลก
อาณานิคมโพ้นทะเลของเบลเยียม
อาณานิคมโพ้นทะเลของเบลเยียม () เป็นดินแดนสามอาณานิคมของเบลเยียมระหว่างปีค.ศ.1885-1962 คือ คองโกของเบลเยียม (ปัจจุบันคือสาธารณรัฐประชาธิปไตยคองโก), รวันดา-บุรุนดี, เทียนจิน และ แทนเจียร์
จักรวรรดิอาณานิคมเดนมาร์ก
จักรวรรดิอาณานิคมเดนมาร์ก () เป็นจักรวรรดิของเดนมาร์ก (หรือเดนมาร์ก-นอร์เวย์จนถึงปี1814) โดยเริ่มตั้งแต่ปีค.ศ.1536-1945 ช่วงที่อาณาเขตกว้างขวางที่สุดจักรวรรดินั้นครอบคลุม ยุโรป, อเมริกาใต้, แอฟริกา และ เอเชีย
บั๊ญข็อต
บั๊ญข็อต () เป็นขนมครกแบบเวียดนาม ตัวแป้งทำจากแป้งข้าวเจ้าผสมกับกะทิ ส่วนหน้าเป็นกุ้ง หมู หรือถั่ว การปรุงเริ่มจากหยอดแป้งขนมครกลงในเบ้า ใส่หน้า ปิดฝา พอสุกแล้ว แคะออกไปทอดให้กรอบ เวลารับประทาน ห่อด้วยผักสดแล้วราดน้ำจิ้ม
บั๊ญกัน
บั๊ญกัน () เป็นขนมครกแบบเวียดนาม ตัวแป้งหนากว่าบั๊ญข็อต เป็นขนมครกแบบดั้งเดิมในเวียดนามภาคกลางโดยได้รับอิทธิพลจากอาหารของชาวจาม นิยมแต่งหน้าด้วยไข่นกกระทาตอกใส่ทั้งฟองหรือไข่ที่ตีให้เข้ากันแล้ว โรยหน้าด้วยหอมซอย เวลารับประทานนำบั๊ญกันห่อด้วยผักสด ใส่มะม่วงดิบซอย แตงกวาซอย ราดน้ำจิ้ม น้ำจิ้มมีหลายแบบ เช่นแบบน้ำปลาหวาน แบบน้ำกะปิ แบบถั่วลิสงบด
เสกสรรค์ เสวกสูตร
เสกสรรค์ เสวกสูตร หรือ โค้ชเล็ก เป็นผู้ฝึกสอนผู้รักษาประตูฟุตบอลหญิงทีมชาติไทย ผู้ซึ่งเคยทำหน้าที่เป็นผู้รักษาประตูให้แก่ฟุตบอลทีมชาติไทย รวมถึงสโมสรฟุตบอลธนาคารกสิกรไทย
เสกสรรค์ เสวกสูตร สำเร็จการศึกษาจากมหาวิทยาลัยสุโขทัยธรรมาธิราช เขาเคยทำหน้าที่เป็นผู้รักษาประตูให้แก่ฟุตบอลทีมชาติไทย รวมถึงเป็นผู้รักษาประตูระดับอาชีพในหลายสังกัดสโมสร นอกจากนี้ เขายังมีผลงานการเป็นผู้ฝึกสอนผู้รักษาประตูฟุตบอลหญิงทีมชาติไทยในการแข่งขันระดับนานาชาติ อาทิ ใน พ.ศ. 2553 เสกสรรค์ได้ทำหน้าที่เป็นผู้ฝึกสอนให้แก่ฟุตบอลหญิงทีมชาติไทย ในการแข่งขันฟุตบอลในเอเชียนเกมส์ 2010 ที่จัดขึ้น ณ เมืองกว่างโจว ประเทศจีน รวมถึงใน พ.ศ. 2556 ในการแข่งขันซีเกมส์ 2013 ที่ประเทศเมียนมาร์ และใน พ.ศ. 2557 ในการแข่งขันฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยเขาได้มีส่วนร่วมในการสร้างประวัติศาสตร์พาทีมเข้าสู่การแข่งขันฟุตบอลโลกหญิง 2015 ที่ประเทศแคนาดาได้สำเร็จ
นิธิดล ป้อมสุวรรณ
นิธิดล ป้อมสุวรรณ (ชื่อเล่น:ไนซ์/ไนกี้)เป็นนักแสดงชายชาวไทย เข้าสู่วงการอย่างเต็มตัวในบท พ่อสุข จากละครเรื่อง เรือนเสน่หา และได้เป็นพระเอกเรื่องแรกโดยรับบท ศุวิล หรือ ลม จากละครเรื่อง จ้าวพายุ
นิธิดล ป้อมสุวรรณ มีชื่อเล่นก่อนเข้าวงการว่า "ไนซ์" เกิดตรงกับ วันอังคารที่ 6 กันยายน พ.ศ. 2531 (ค.ศ.1988) ตรงกับแรม 10 ค่ำ เดือน 9 ปีมะโรง ราศีสิงห์ มีภูมิลำเนาอยู่ที่ ต.มหาชัย อ.เมืองสมุทรสาคร จ.สมุทรสาคร เป็นบุตรคนรองของ มานิตย์ ป้อมสุวรรณ กับ อัจฉรา ป้อมสุวรรณ มีพี่สาวชื่อ ณัฐชนก ป้อมสุวรรณ และมีน้องชายชื่อ จิรวัฒ ป้อมสุวรรณ ทางครอบครัวมีกิจการขายแก๊สหุงต้ม โดยส่วนตัวนิธิดลมีความชื่นชอบทางด้านการทหาร ครอบครัวเองก็ให้การสนับสนุน จึงตัดสินใจสอบเข้าโรงเรียนเตรียมทหาร แต่สอบไม่ผ่าน หลังเรียนจบมหาวิทยาลัยจึงตัดสินใจเข้าสู่งานวงการบันเทิงอย่างจริงจัง ท่ามกลางการไม่เห็นด้วยของพ่อและแม่ที่อยากให้ทำงานอย่างอื่นมากกว่างานด้านวงการบันเทิงในช่วงมัธยมปลาย มีคนมาติดต่อและขอถ่ายรูป จนได้รับงานโฆษณาชิ้นแรก เป็นโฆษณา ทเวลฟ์ พลัส หลังจากนั้นก็เริ่มมีงานเข้ามาเรื่อยๆ โดยส่วนใหญ่จะเป็นงานถ่ายโฆษณา พอถึงช่วงเข้ามหาวิทยาลัย มีคนชักจูงให้ เดินแบบ ถ่ายแบบ จนกระทั่งแสดงเป็นพระเอกมิวสิควีดีโอเพลง อาทิ เพลง เพื่อนคนสุดท้าย กอดหน่อยได้ไหม ไม่ขอก็จะให้ (ทั้งนี้หนุ่มไนซ์ยังมีโอกาสได้แสดงมิวสิควิดีโอเพลงให้กับทางวงการบันเทิงประเทศจีนอีกด้วย) เป็นต้น ซึ่งผลจากการแสดงมิวสิควีดีโอเพลง ส่งผลให้เป็นที่พูดถึง และเป็นที่รู้จักพอควร จึงมีการติดต่อจากค่ายเอ็กแซ็กส์ให้ไปออดิชั่นเป็นนักแสดงของทางค่าย จนได้รับเลือกให้เป็นนักแสดงในสังกัด จากนั้นได้มีการเปลี่ยนชื่อเล่นจาก ไนซ์ เป็น ไนกี้ ในเวลาต่อมา แล้วเริ่มแจ้งเกิดในวงการบันเทิงอย่างเต็มตัวในบทบาทแรกคือ สุข จากละครเรื่อง เรือนเสน่หา และได้ขึ้นแท่นเป็นพระเอกของค่ายจากเรื่อง จ้าวพายุ โดยรับบทเป็น ลม หรือ ศุวิล
ไนกี้ นิธิดล ป้อมสุวรรณ ประวัตินักแสดงหนุ่มมาดเท่ ว่าที่พระเอกดาวรุ่ง
ไนกี้-นิธิดล'พักร่างพาเที่ยวบ้านเกิดตะลอนทัวร์ไหว้พระ ชมเมือง"มหาชัย"
ฟิตแอนด์เฟิร์ม"ไนกี้-นิธิดล"
Man of style ไนกี้-นิธิดล ป้อมสุวรรณ
'ไนกี้ นิธิดล 'ปลื้ม!
ข้อมูลของ นิธิดล ป้อมสุวรรณ ++ MagazineDee.com
เจษฎ์พิพัฒ ติละพรพัฒน์
เจษฎ์พิพัฒ ติละพรพัฒน์ (2 เมษายน พ.ศ. 2535) ชื่อเล่น เจษ เป็นนักแสดงชาวไทยจากค่าย เดอะ วัน เอ็นเตอร์ไพรส์ (เดิม: เอ็กแซ็กท์) ในเครือ จีเอ็มเอ็ม แกรมมี่ มีชื่อเสียงจากรับบท พ่อเทพจากละคร "เรือนเสน่หา", สุธาวีจากละคร "จ้าวพายุ", คิวจากละคร "สงครามนางงาม", ศตายุจาก ละคร "เล่ห์รตี", ปานเทพจาก ละคร "บัลลังก์เมฆ", เชษฐาจาก ละคร "พิษสวาท"
เจษฎ์พิพัฒ ติละพรพัฒน์เกิดเมื่อวันที่ 2 เมษายน พ.ศ. 2535 จบการศึกษาจากมัธยมศึกษาจาก โรงเรียนกรุงเทพคริสเตียนวิทยาลัย ปัจจุบันจบศึกษาระดับปริญญาตรี คณะบริหารธุรกิจ มหาวิทยาลัยเกษตรศาสตร์ โดยเขาเคยได้รับรางวัลเป็นสุดยอดหนุ่มป็อปดาวองก์ (Pop Da'vance) ประจำปี 2009 เส้นทางในวงการบันเทิง มีผลงานมากมาย เช่น มิวสิควิดีโอเพลง มีอยู่จริงหรือเปล่า ของ พินต้า และผลงานละครเช่น "บ่วงรัก", "คู่กรรม" แจ้งเกิดจากบท “เทพ” ในละคร "เรือนเสน่หา" และรับบทร้าย “สุธาวี” ในละคร "จ้าวพายุ" จากนั้นในปี 2560 รับบทพระเอกครั้งแรกกับละครเรื่อง "ชีวิตเพื่อฆ่า หัวใจเพื่อเธอ" ทาง"ช่องวัน"
ภัณฑิลา วิน ปานสิริธนาโชติ
ภัณฑิลา วิน ปานสิริธนาโชติ เป็นนักแสดงสังกัดบริษัทเอ็กแซ็กท์ และ ซีเนริโอ เกิดเมื่อวันที่ 17 พฤศจิกายน พ.ศ. 2537 ประเดิมผลงานเรื่องแรก "เรือนเสน่หา" และมีผลงานละครเรื่องอื่นอย่าง "จ้าวพายุ" และ "อีสา" ตามมาอย่างต่อเนื่อง ก่อนหน้านี้ลิลลี่เคยเล่นเอ็มวีของ "แกงส้ม เดอะสตาร์" เพลง รักแท้ในใจเธอ ลิลลี่เริ่มเข้าสู่วงการบันเทิงโดยพี่บอย ถกลเกียรติ ไปเจอกันที่นิวยอร์ก สหรัฐอเมริกา ชักชวนให้มาออดิชั่น และก็ผ่าน ก็เลยขออนุญาตพ่อมาเรียนที่เมืองไทย เพราะเป็นโอกาสที่ดีที่จะได้ทำงานด้านบันเทิง ปัจจุบันลิลลี่จบการศึกษาระดับปริญญาตรีที่ ม.ธรรมศาสตร์ คณะวารสารศาสตร์ เพราะเป็นคนที่ชอบงานด้านเบื้องหลังอยู่แล้ว และเป็นคนที่พูดเก่งด้วย เธอเลยเลือกที่จะเรียนในคณะนี้ลิลลี่ นางเอกป้ายแดง สาวน่ารักจากม.ธรรมศาสตร์
รายชื่อจักรวรรดิเรียงตามพื้นที่
เป็นจักรวรรดิสากลที่มาจากยุโรป โดยเริ่มจากโปรตุเกสและสเปนในศตวรรษที่ 15 
จีดีพีในรายการต่อไปนี้ ประมาณการจากจักรวรรดิในยุคปัจจุบันตั้งแต่คริสต์ศตวรรษที่ 18 ถึงคริสต์ศตวรรษที่ 20 ทั้งหมดเทียบจำนวนเงินดอลลาร์สหรัฐในปี 1990
สะพานแบบโครง
สะพานแบบโครง () เป็นสะพานรูปแบบหนึ่งที่พยุงน้ำหนักโครงสร้างส่วนบน ซึ่งเป็นโครงสร้างที่มีการประกอบเป็นรูปแบบสามเหลี่ยมเชื่อมต่อกัน โดยโครงสร้างเหล่านี้อาจจะถูกกดจากความตึง การบีบอัด หรืออาจทั้งสองอย่างในการตอบสนองการรับน้ำหนัก สะพานแบบโครงคือหนึ่งในรูปแบบที่เก่าแก่ที่สุดของสะพานยุคใหม่ รูปแบบที่เรียบง่ายของสะพานนี้แสดงการออกแบบอย่างง่ายๆ โดยวิศวกรในช่วงคริสต์ศตวรรษที่ 19 และ 20 ตอนต้น สะพานรูปแบบนี้ยังประหยัดในการก่อสร้างเพราะใช้วัสดุได้อย่างมีประสิทธิภาพ
ปาเตรียเบียคา
ปาเตรียเบียคา (, "ปิตุภูมิเก่า") เป็นช่วงหนึ่งในประวัติศาสตร์ของประเทศชิลี นับตั้งแต่การปกครองภายใต้รัฐบาลเผด็จการทหาร (18 กันยายน ค.ศ. 1810) จนถึงความปราชัยในยุทธการที่เมืองรังกากัว (1 ตุลาคม ค.ศ. 1814) ในสมัยนี้มีการออกมาตรการต่าง ๆ เพื่อต่อต้านการที่พระเจ้าเฟร์นันโดที่ 7 แห่งสเปน ทรงถูกกักขังโดยคำสั่งของนโปเลียน ซึ่งสถานการณ์นี้ยังทำให้เกิดการจัดระเบียบการปกครองภายในราชอาณาจักรชิลีอีกด้วย
เสาวรสลิ้นงู
เสาวรสลิ้นงู เป็นไม้เลื้อยในวงศ์ Passifloraceae ใบแตกเป็นแฉกสามพู ดอกเดี่ยวเกิดตามซอกใบ สีขาวอมน้ำเงิน มีกระบังรอบสีขาวอมม่วงผลสีเขียวหรือสีเหลือง มีสารออกฤทธิ์ที่ทำให้มีอาการเพ้อฝันคล้ายถูกสะกดจิต
ในตำรับแพทย์พื้นบ้าน พืชทั้งต้นทั้งสดและแห้งใช้เป็นยารักษาอาการทางประสาท การศึกษาทางคลินิกได้แนะนำว่าการได้รับในรูปน้ำชาช่วยให้นอนหลับได้ดีขึ้น ต้นแห้งบดเป็นผงนิยมใช้ชงชาในยุโรป ในอเมริกาใต้นำผลไปทำแยมและเยลลีเช่นเดียวกับ "Passiflora edulis"
สารสกัดด้วยเมทานอลของเสาวรสลิ้นงูเพิ่มระดับความวิตกกังวลในหนู ปริมาณสารสกัดที่10 mg/kg ให้ผลเทียบได้กับไดอะซีแพม 2 mg/kg สารออกฤทธิ์เป็นสารพวกเบนโซฟลาโวน
เพลงประจำชาติชิลี
เพลงประจำชาติชิลี () เป็นเพลงชาติของสาธารณรัฐชิลีที่ 2 ระหว่าง ค.ศ. 1820 ถึง ค.ศ. 1847 ประพันธ์บทร้องโดย เบร์นาโด เด เบรา อี ปินตาโด และ เรียบเรียงทำนองโดย มานูเอล โรเบลส กูติเอร์เรซ
เรือโดยสารคลองภาษีเจริญ
เรือโดยสารคลองภาษีเจริญ เป็นบริการเรือด่วนในคลองภาษีเจริญ มีเส้นทางระหว่าง วัดปากน้ำภาษีเจริญ จนถึง ท่าเรือเพชรเกษม 69 เพื่อลดปัญหาการจราจรที่ติดขัด เปิดให้บริการครั้งแรกในวันที่ 1 เมษายน พ.ศ. 2559
ได้มีเปิดทดลองเดินเรือในคลองภาษีเจริญตลอดเส้นทางเดินเรือโดยสารคลองภาษีเจริญ จากท่าเรือวัดปากน้ำภาษีเจริญ ถึงท่าเรือเพชรเกษม 69 กำหนดเริ่มทดลองเดินเรือและเปิดให้บริการประชาชนฟรี ตั้งแต่วันที่ 24 เมษายน – 4 พฤศจิกายน 2557 และจะเริ่มเก็บค่าโดยสารในเดือนมิถุนายน 2558
นายอมร กิจเชวงกุล รองผู้ว่าฯกทม. เปิดเผยว่าโครงการทดลองเดินเรือคลองภาษีเจริญ เป็นอีกหนึ่งโครงการในการพัฒนาโครงข่ายการสัญจรทางน้ำให้เป็นระบบที่สามารถเชื่อมต่อกับโครงข่ายการเดินทางระบบอื่นๆ เพื่อสร้างความสะดวกสะบายในการเดินทาง เราสามารถนั่งเรือสายนี้ไปขึ้นรถไฟฟ้า BTS สถานีบางหว้าได้ที่ท่าเรือบางหว้า และในอนาคตจะมีการเชื่อมต่อไปยังรถไฟฟ้าส่วนต่อขยายสายสีน้ำเงินอีกด้วย
เส้นทางการเดินเรือในคลองภาษีเจริญ มีความยาวประมาณ 11.5 กิโลเมตร ประกอบด้วยท่าเรือ 15 ท่า ดังนี้
ส่วนตารางการเดินเรือโดยสารคลองภาษีเจริญ นั้น จะมีเดิน รอบเช้า ตั้งแต่ 06.00 น. ถึง 09.00 น. และ เดิน รอบเย็น ตั้งแต่ 16.00 น. ถึง 19.30 น. โดยวันจันทร์ถึงวันศุกร์ (ยกเว้นวันหยุดนักขัตฤกษ์) จะมีเดินทุก 15 นาที ส่วนวันเสาร์ วันอาทิตย์ และ วันหยุดนักขัตฤกษ์ จะมีเดินทุก 30 นาที
โดยกำหนดมาตรฐานความปลอดภัยดังนี้
พฤษภาคม พ.ศ. 2557
พฤษภาคม พ.ศ. 2557 เป็นเดือนที่ 5 ของปี พ.ศ. 2557 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
รัฐเตลังคานา
รัฐเตลังคานา เป็นรัฐที่ไม่ติดทะเล อยู่ทางตอนใต้ของประเทศอินเดีย จัดตั้งขึ้นเป็นรัฐที่ 29 ของประเทศเมื่อวันที่ 2 มิถุนายน 2557 ประกอบด้วยเขต 10 แห่งที่แยกจากภาคตะวันตกเฉียงเหนือของ รัฐอานธรประเทศ นครไฮเดอราบาดจะเป็นเมืองเอกของทั้งรัฐเตลังคานาและรัฐอานธรประเทศเป็นเวลาสิบปี รัฐเตลังคานามีพื้นที่ 114,840 ตารางกิโลเมตร ใหญ่เป็นอันดับที่ 12 และมีประชากร 35,286,757 คน (เมื่อปี 2554) มากเป็นอันดับที่ 12 ของอินเดีย
รัฐเตลังคานามีชายแดนติดกับรัฐอานธรประเทศทางทิศใต้และทิศตะวันออก รัฐมหาราษฏระทางทิศเหนือและทิศตะวันตกเฉียงเหนือ รัฐกรณาฏกะทางทิศตะวันตกและรัฐฉัตตีสครห์ทางทิศตะวันออกเฉียงเหนือ
ในเดือนธันวาคม 2496 คณะกรรมการปรับปรุงรัฐ (States Reorganisation Commission หรือ SRC) ได้รับการแต่งตั้งขึ้นเพื่อจัดตั้งรัฐโดยคำนึงถึงภาษา ต่อมา มีข้อตกลงระหว่างผูำของเตลังคานาและอานธรประเทศเมื่อวันที่ 20 กุมภาพันธ์ 2499 ให้ผนวกดินแดนเตลังคานาและอานธรประเทศด้วยความปรารถนาที่จะปกป้องผลประโยชน์ของเตลังคานาจนเกิดเป็นรัฐอานธรประเทศ
ด้วยข้อตกลงสุภาพบุรุษ รัฐบาลกลางจึงผนวกรัฐอานธรประเทศเป็นส่วนหนึ่งของประเทศเมื่อ 1 พฤศจิกายน 2499
มีความพยายามยับยั้งการผนวกดินแดนเตลังคานาเข้ากับอานธรประเทศในปี 2512, 2519 และ 2552 ส่งผลให้เกิดแรงกระตุ้นในการตั้งรัฐเตลังคานาเป็นเอกเทศจากรัฐอานธรประเทศ จนในที่สุดรัฐบาลกลางอินเดียประกาศแผนการในการจัดตั้งรัฐเตลังคานาในที่สุดเมื่อ 9 ธันวาคม 2552
กระนั้น การเคลื่อนไหวหลากรูปแบบก็ยังเกิดขึ้นในนครไฮเดอราบาดและเขตอื่น ๆ ในเตลังคานา มีผู้เสียชีวิตจากการการฆ่าตัวตายนับร้อยคน การนัดหยุดงานประท้วง และการจลาจลเพื่อเรียกร้องชีวิตของประชาชนที่เสียชีวิตเพื่อเรียกร้องการแยกรัฐดังกล่าว
30 กรกฎาคม 2556 คณะทำงานของรัฐสภา (Congress Working Committee) มีมติเอกฉันท์ให้เสนอแยกเตลังคานาออกจากรัฐอานธรประเทศ มีการนำร่างรัฐบัญญัติปรับปรุงอานธรประเทศ 2014 (Andhra Pradesh Reorganisation Act, 2014 ) เข้าสู่รัฐสภาเมื่อเดือนกุมภาพันธ์ 2557 ร่างรัฐบัญญัติได้รับอนุมัติในเดือนเดียวกันเพื่อจัดตั้งรัฐเตลังคานาอันประกอบไปด้วยเขต 10 แห่งทางตะวันตกเฉียงเหนือของรัฐอานธรประเทศ ร่างรัฐบัญญัตินั้นได้รับการลงนามจากประธานาธิบดีและเผยแพร่ในราชกิจจานุเบกษาเมื่อ 1 มีนาคม 2557
รัฐเตลังคานาได้รับการจัดตั้งอย่างเป็นทางการเมื่อวันที่ 2 มิถุนายน 2557 โดยมีการเฉลิมฉลองทั้งการจุดพลุตลอดคืน การแสดงจากกลุ่มวัฒนธรรม และการขับร้องเพลง "ชยชยเหเตลังคานา" (జయజయహే తెలంగాణ; Jaya jaya he Telangana) ซึ่งเป็นเพลงประจำรัฐ มากกว่า 150 ครั้ง
อย่างไรก็ตาม เมืองไฮเดอราบาดยังคงเป็นเมืองหลวงร่วมกันระหว่างรัฐเตลังคานาและรัฐอานธรประเทศต่อไปอีกอย่างน้อย 10 ปี
ขมิ้นเครือ
ขมิ้นเครือ () เป็นพืชในวงศ์ Menispermaceae เป็นไม้เถาเลื้อยขนาดใหญ่ ดอกแยกเพศแยกต้น รากเป็นรูพรุนคล้ายฟองน้ำ ปลายยอดอ่อนเป็นมือเลื้อย เปลือกลำต้นแก่เป็นสีเหลืองอมเทา ใบเดี่ยว ขอบเรียบ ดอกช่อ ดอกตัวผู้มีกลิ่นหอม ผลมีเมล็ดเดียวสีเหลืองหรือสีส้ม พบในอินเดีย เอเชียตะวันออกเฉียงใต้ และจีนตอนใต้
ส่วนลำต้นให้สีเหลือง ในกาลิมันตันใช้ย้อมเสื่อที่ทำจากหวาย ในอินเดียและอินโดจีนใช้ย้อมผ้า บางครั้งนำสีเหลืองที่ได้ไปผสมกับสีจากครามจะได้สีเขียว ในชวาใช้น้ำต้มรากและลำต้นแก้ท้องเสียและเบาหวาน ในซาราวะก์ใช้รักษาโรคกระเพาะ ชาวม้งนำใบมาทุบแล้วใช้ห่อพันบริเวณที่เอ็นขาดเพื่อช่วยประสานเอ็น เมล็ดมีพิษ รับประทานแล้วทำให้อาเจียน ถึงตายได้
ฟุตบอลหญิง
ฟุตบอลหญิง () เป็นกีฬาประเภททีมที่มีโดดเด่นมากที่สุดซึ่งแข่งขันโดยผู้หญิงจากทั่วโลก ซึ่งมีการแข่งขันในระดับอาชีพในหลายประเทศทั่วโลก และ 176 ทีมชาติที่เข้าร่วมในระดับนานาชาติ
ประวัติศาสตร์ของฟุตบอลหญิงสามารถพบในการแข่งขันที่สำคัญซึ่งได้เปิดตัวทั้งในระดับชาติและระดับนานาชาติ ฟุตบอลหญิงได้มีการแข่งขันนับครั้งไม่ถ้วนในประวัติศาสตร์ แม้ยุคทองจะเกิดขึ้นครั้งแรกที่สหราชอาณาจักรในช่วงต้นคริสต์ทศวรรษ 1920 ที่ซึ่งประสบความสำเร็จที่ยอดผู้ชมกว่า 50,000 คน ครั้งหนึ่ง สมาคมฟุตบอลอังกฤษเคยประกาศห้ามใน ค.ศ. 1921 ถึงการไม่อนุญาตให้มีกีฬาฟุตบอลหญิงจากบริเวณที่ใช้โดยสโมสรสมาชิก โดยการห้ามนี้มีผลจนถึงเดือนกรกฎาคม ค.ศ. 1971
กลุ่มผู้หญิงได้เล่น "ฟุตบอล" มาเป็นเวลานานเท่าที่เคยมีการแข่งขัน หลักฐานที่แสดงให้เห็นว่ามีการแข่งในสมัยโบราณ นั่นคือชู่จู๋ที่เล่นกันในหมู่ผู้หญิงของช่วงรัชสมัยราชวงศ์ฮั่น (สากลศักราช 25–220) โดยมีภาพปูนเปียกของผู้หญิงสองคนในรัชสมัยราชวงศ์ฮั่น (สากลศักราช 25–220) ซึ่งกำลังเล่นชู่จู๋อยู่ อย่างไรก็ตามนอกจากนี้ ยังมีความเชื่อเกี่ยวกับความถูกต้องของยุคสมัยอยู่จำนวนหนึ่ง โดยประมาณถึงความเก่าแก่ที่สุดว่าอาจอยู่ในช่วง 5,000 ปีก่อนสากลศักราช นอกจากนี้ ยังมีบันทึกการแข่งขันประจำปีในสกอตแลนด์ซึ่งได้บันทึกในช่วงต้นของยุคคริสต์ทศวรรษ 1790 ส่วนการแข่งขันนัดแรกที่ได้รับการบันทึกโดยสมาคมฟุตบอลสกอตแลนด์ เกิดขึ้นในปี ค.ศ. 1892 ที่กลาสโกว์ และสำหรับประเทศอังกฤษ ได้มีบันทึกการแข่งขันฟุตบอลหญิงที่เกิดขึ้นในปี ค.ศ. 1895
ในสมัยใหม่ของฟุตบอล ยังมีพยานหลักฐานถึงการมีส่วนร่วมของผู้หญิงในยุคต้น โดยในทวีปยุโรป เป็นไปได้ว่าผู้หญิงชาวฝรั่งเศสช่วงคริสต์ศตวรรษที่ 12 ได้เล่นฟุตบอลในฐานะที่เป็นส่วนหนึ่งของกีฬาพื้นบ้านในยุคนั้น และยังมีการแข่งขันประจำปีในมิดโลเธียน ที่ประเทศสกอตแลนด์ในช่วงยุคคริสต์ทศวรรษ 1790 ซึ่งได้มีการบันทึกไว้เช่นกัน
ปาเตรียนวยบา
ปาเตรียนวยบา (, "ปิตุภูมิใหม่") เป็นช่วงหนึ่งในประวัติศาสตร์ของประเทศชิลีซึ่งเริ่มต้นจากชัยชนะของกองทัพแอนดีสในยุทธการที่เมืองชากาบูโกเมื่อวันที่ 12 กุมภาพันธ์ ค.ศ. 1817 และสิ้นสุดลงหลังจากการลาออกจากตำแหน่งของผู้นำเบร์นาโด โอคีกินส์ ในปี ค.ศ. 1823
ถนนเลี่ยงเมืองนครราชสีมา (ด้านตะวันออก)
ถนนเลี่ยงเมืองนครราชสีมา (ด้านตะวันออก) หรือ ถนนสาย ฉ. เป็นโครงการถนนตามโครงการถนนตามผังเมืองรวมนครราชสีมา เพื่อแก้ไขปัญหาจราจรในเขตตัวเมือง แบ่งเบาภาระของถนนมิตรภาพ ช่วงผ่านตัวเมือง รวมถึงเพิ่มศักยภาพโครงข่ายโลจิสติกส์ให้มีประสิทธิภาพมากขึ้น เป็นโครงการรับผิดชอบของกรมทางหลวงชนบท
เริ่มต้นจากถนนมิตรภาพ กม.ที่ 171 หรือบริเวณโรงเรียนมหิศราธิบดี
สิ้นสุดโครงการที่บริเวณจุดบรรจบกับถนนสาย 224 กม.ที่ 5 บริเวณห้าง "ดูโฮม" สาขานครราชสีมา
"เปิดให้บริการแล้ว"เงินค่าก่อสร้างทั้งโครงการประมาณ 3,000 ล้านบาท
อาร์โรซอาลากูบานา
อาร์โรซอาลากูบานา () หรือบางครั้งเรียกว่า อาร์โรซกูบาโน () แปลว่า "ข้าวแบบคิวบา" เป็นอาหารสเปนชนิดหนึ่ง โดยมีส่วนประกอบหลักได้แก่ ข้าวสวย ไข่ดาว และกล้วยทอด ราดด้วยซอสมะเขือเทศผัด เป็นอาหารยอดนิยมชนิดหนึ่งซึ่งมักจะเสิร์ฟเป็นอาหารจานแรกตามร้านอาหารและโรงอาหารในสเปน นอกจากนี้อาร์โรซอาลากูบานายังเป็นที่นิยมในเปรูและฟิลิปปินส์เช่นกัน โดยได้รับการเผยแพร่และเป็นที่รู้จักในฟิลิปปินส์ตั้งแต่สมัยที่หมู่เกาะแห่งนี้เป็นอาณานิคมของสเปน
อาร์โรซอาลากูบานาประกอบด้วยข้าวขาว (มักจะใช้ข้าวสเปนชนิดหนึ่งซึ่งมีเมล็ดป้อมกลม) หุงโดยเหยาะน้ำมันมะกอกและเกลือลงไปเล็กน้อย จากนั้นอาจตักข้าวสวยอัดใส่ถ้วยหรือแก้วแล้วคว่ำลงบนจานเพื่อให้มีรูปทรงสวยงาม เสิร์ฟกับไข่ดาวและกล้วยสุกผ่าครึ่งตามยาวแล้วทอดซึ่งจะให้รสหวานตัดเค็ม ราดด้วยซอสมะเขือเทศ (tomato sauce) ที่ได้จากการนำมะเขือเทศสดมาหั่นเป็นชิ้นเล็ก ๆ แล้วผัดกับน้ำมันมะกอก หัวหอม และกระเทียมสับ ไม่นิยมใช้ซอสมะเขือเทศชนิดที่เป็นเครื่องปรุงรสบนโต๊ะ (ketchup) ดังนั้นจึงเป็นอาหารที่นิยมเสิร์ฟร้อน ๆ บางแห่งใช้ไข่คน (scrambled egg) แทนที่จะเป็นไข่ดาว และบางแห่งก็ไม่เสิร์ฟกล้วยทอด แต่เสิร์ฟไส้กรอกแฟรงก์เฟิร์ตหรือเบคอนทอดแทน
อาร์โรซอาลากูบานาของฟิลิปปินส์ประกอบด้วยข้าวสวย ไข่ดาว และกล้วยทอด ราดด้วยซอสที่ทำจากเนื้อวัวบด ผัดกับกระเทียมสับ หัวหอม แคร์รอต มันฝรั่งหั่นเป็นลูกเต๋า ลูกเกด และซอสมะเขือเทศเป็นต้น ซอสเนื้อสูตรนี้มีความคล้ายคลึงกับซอสเนื้อที่ชาวคิวบาเรียกว่า ปิกาดิโย () เพียงแต่ไม่ใส่มะกอกออลิฟและดอกเคเปอร์
ในเปรู อาร์โรซอาลากูบานาโดยทั่วไปจะประกอบด้วยข้าวสวย กล้วยทอด ไส้กรอกเวียนนาทอด และมีไข่ดาววางบนข้าว
อาสนวิหารแม่พระประจักษ์ที่เมืองลูร์ด นครราชสีมา
อาสนวิหารแม่พระประจักษ์ที่เมืองลูร์ด นครราชสีมา เป็นอาสนวิหารประจำเขตมิสซังนครราชสีมา สร้างขึ้นเพื่ออุทิศแด่แม่พระประจักษ์ที่ลูร์ด ปัจจุบันเป็นศูนย์กลางกลุ่มคริสตชนคาทอลิกในเมืองนครราชสีมา
สะพานแบบโค้ง
สะพานแบบโค้ง () คือ สะพานรูปแบบหนึ่งที่มีการรับน้ำหนักในแต่ละด้านในการก่อสร้างเป็นรูปโค้ง สะพานแบบโค้งใช้การโอนน้ำหนักของสะพานและน้ำหนักถ่วงบางส่วนในการผลักตามแนวนอนโดยเครื่องรับน้ำหนักที่ด้านใดด้านหนึ่ง สะพานหนึ่งอาจจะสร้างจากรูปโค้งที่ต่อเนื่องกัน แต่ในปัจจุบันมีสะพานหลายรูปแบบที่ใช้โครงสร้างที่ประหยัดมากกว่าสะพานแบบโค้ง
รายชื่อสะพานแขวนที่ยาวที่สุดในโลก
สะพานแขวนที่ยาวที่สุดในโลก แสดงรายชื่อตามความยาวของช่วงกลาง (main span) ของสะพานเป็นหลัก (เช่น ความยาวของถนนระหว่างหอคอยของสะพาน) ความยาวของช่วงกลางหลักคือวิธีการทั่วไปส่วนใหญ่ในการเปรียบเทียบขนาดของสะพานแขวน ซึ่งมีความสัมพันธ์บ่อยครั้งกับความสูงของหอคอยและความซับซ้อนทางวิศวกรรม โดยเกี่ยวข้องกับการออกแบบและการก่อสร้างสะพานนั้นๆ
รายชื่อสะพานเหล่านี้คือสะพานแขวนที่สร้างเสร็จสมบูรณ์แล้วเท่านั้น ซึ่งเป็นสะพานสำหรับทางรถยนต์และรถไฟ แต่ไม่รวมสะพานขึง สะพานลอย และสะพานท่อส่งต่างๆ
เทศบาลตำบลวังหิน (จังหวัดนครราชสีมา)
เทศบาลตำบลวังหิน เป็นเทศบาลแห่งหนึ่งใน อำเภอโนนแดง จังหวัดนครราชสีมา                   พื้นที่ตำบลวังหิน  มีพื้นที่ทั้งหมด  ๔๗ ตร.กม   หรือประมาณ  ๒๙,๕๕๕ ไร่   มีทั้งหมด   ๑๓  หมู่บ้าน   ประกอบไปด้วย บ้านโนนเพ็ด  บ้านหนองบัว   บ้านแก บ้านหนองขี้เหล็ก  บ้านหนองงูเหลือม  บ้านดอนยาวน้อย  บ้านทุ่งรี บ้านเตย   บ้านหินตั้ง  บ้านสำโรงใต้ บ้านสำโรงเหนือ  บ้านบุหวาย  และบ้านหนองตะเข้
ตำบลวังหิน ห่างจากที่ว่าการอำเภอโนนแดง 14 กิโลเมตร และห่างจากตัวจังหวัด นครราชสีมา 86 กิโลเมตรเทศบาลตำบลวังหิน แบ่งเขตการปกครองออกเป็น 13 หมู่บ้าน ดังนี้
ประชากรในตำบลวังหิน  ๔,๕๔๘  คน  แยกเป็น ชาย ๒,๒๖๒  คน   หญิง  ๒,๒๘๖  คน  ประชาชนส่วนใหญ่ประกอบอาชีพเกษตรกรรม  ทำนาเป็นหลัก เลี้ยงสัตว์ และปลูกผักสวนครัว
วอลเลย์บอลชายทีมชาติเวียดนาม
วอลเลย์บอลชายทีมชาติเวียดนาม () เป็นตัวแทนประเทศเวียดนามในการแข่งขันวอลเลย์บอลระหว่างประเทศรวมถึงการแข่งนัดกระชับมิตร
อับดุลละห์ บิน อับดุลกาดีร์
อับดุลละห์ บิน อับดุลกาดีร์ (; ) หรือ มุนซี อับดุลละห์ () เป็นนักเขียนที่มีบทบาทมากในมาเลเซียและสิงคโปร์ ผลงานที่สำคัญคือ "ฮิกายัตอับดุลละห์" ที่สะท้อนประวัติศาสตร์ของมะละกาและสิงคโปร์ และเป็นจุดเริ่มต้นของวรรณกรรมแบบใหม่ในมาเลเซีย เขาเสียชีวิตระหว่างเดินทางไปแสวงบุญที่เมกกะที่บริเวณใกล้ ๆ กับญิดดะฮ์ จักรวรรดิออตโตมัน
อับดุลละห์เกิดเมื่อ พ.ศ. 2339 หรือพ.ศ. 2340 ที่มะละกา เกิดในครอบครัวชาวมาเลเซียเชื้อสายอาหรับ-อินเดียที่เคร่งศาสนา เขาเริ่มเรียนภาษามลายูกับบิดาคืออับดุลกาดีร์ที่เป็นผู้เชี่ยวชาญทั้งภาษามลายู ภาษาอาหรับและภาษาทมิฬในสมัยนั้น เขาได้เรียนภาษามลายู และภาษาอาหรับ จนสามารถช่วยบิดาร่างหนังสือสัญญาทางการค้าได้ ต่อมาใน พ.ศ. 2353 เขาทำงานเป็นเสมียนให้กับสแตมฟอร์ด แรฟเฟิลส์ โดยมีหน้าที่คัดลอกงานเขียนที่เป็นภาษามลายู ระหว่างปี พ.ศ. 2358 – 2362 เขาทำงานกับมิชชันนารีในมะละกาโดยเป็นผู้สอนภาษามลายู ช่วยในการแปลไบเบิลเป็นภาษามลายู จัดทำคู่มือสนทนามลายู-อังกฤษ หลังจาก พ.ศ. 2362 อับดุลละห์ย้ายไปสิงคโปร์และทำงานร่วมกับพ่อค้าในสิงคโปร์ เขาย้ายไปอยู่ที่สิงคโปรอย่างเป็นทางการใน พ.ศ. 2383 หลังจากที่บิดาของเขาเสียชีวิต
งานเขียนที่สำคัญของอับดุลละห์คือ "ฮิกายัตอับดุลละห์" ที่เขียนในเชิงอัตชีวประวัติและสะท้อนภาพของสิงคโปร์ตั้งแต่ พ.ศ. 2362 เป็นต้นมาและสะท้อนให้เห็นความเปลี่ยนแปลงของสังคมมลายูในช่วงที่อังกฤษเข้ามามีอิทธิพลอย่างชัดเจนและเป็นช่วงที่ราชสำนักยะโฮร์เสื่อมอำนาจลง นอกจากนี้ งานเขียนที่สำคัญอีกชิ้นหนึ่งของเขาคือ กซา ปลายารัน อับดุลละห์ ซึ่งเป็นการเล่าประสบการณ์การเดินเรือเลียบชายฝั่งทางตะวันออกของคาบสมุทรมลายูใน พ.ศ. 2370 งานเขียนชิ้นสุดท้ายคือบันทึกการเดินทางไปประกอบพิธีฮัจญ์ที่เมกกะที่เขาเสียชีวิตระหว่างการเดินทางใน พ.ศ. 2397
การลงประชามติเกี่ยวกับกฏหมายเลือกตั้งในกัมพูชา พ.ศ. 2501
การลงประชามติเกี่ยวกับกฎหมายเลือกตั้งในกัมพูชา พ.ศ. 2501 เกิดขึ้นเมื่อ 26 มกราคม พ.ศ. 2501 การเปลี่ยนแปลงคือการลดจำนวนสมาชิกสภาจาก 91 เป็น 61 ผลปรากฏว่าได้รับการยอมรับ 99.9% การเลือกตั้งทั่วไปในกัมพูชา พ.ศ. 2501 ที่ใช้กฎหมายใหม่นี้ เกิดขึ้นในเดือนมีนาคม
การลงประชามติเกี่ยวกับรัฐธรรมนูญในกัมพูชา พ.ศ. 2502
การลงประชามติเกี่ยวกับรัฐธรรมนูญในกัมพูชา พ.ศ. 2502 เกิดขึ้นเมื่อ 29 พฤศจิกายน พ.ศ. 2502 โดยในวันที่ 6 ตุลาคม รัฐบาลกัมพูชาได้เรียกร้องให้มีการลงประชามติเพื่อตัดสินใจเกี่ยวกับใครควรเป็นผู้มีอำนาจระหว่างรัฐบาลและเขมรเสรีนำโดย ซ็อม ซารีและเซิง งอกทัญ พระนโนรดม สีหนุได้กล่าวว่าถ้าพระองค์แพ้ พระองค์จะเห็นด้วยหรืออาจจะลี้ภัย แต่ถ้าพระองค์ชนะ หัวหน้าของฝ่ายตรงข้ามจะถือว่าอยู่นอกกฎหมาย ซึ่งผลการลงคะแนน ประชาชนยอมรับพระนโรดม สีหนุ ทำให้พระองค์มีอำนาจในกัมพูชาจนถึง พ.ศ. 2513
อาณานิคมโพ้นทะเลของประเทศสวีเดน
สวีเดนมีอาณานิคมโพ้นทะเลในระหว่างปี1638-1663 และ ปี 1784-1878
อดีตอาณานิคมของสวีเดนในทวีปแอฟริกา :
อดีตอาณานิคมของสวีเดนในทวีปอเมริกา:
ประโยชน์ เนื่องจำนงค์
นายประโยชน์ เนื่องจำนงค์ (19 มีนาคม พ.ศ. 2466 - 2 เมษายน พ.ศ. 2557) อดีตรัฐมนตรีช่วยว่าการกระทรวงอุตสาหกรรม และอดีตสมาชิกสภาผู้แทนราษฎรจังหวัดชลบุรี 2 สมัย
ประโยชน์ เนื่องจำนงค์ คหบดีจังหวัดชลบุรี เกิดเมื่อวันที่ 19 มีนาคม พ.ศ. 2466 เป็นบุตรของนายอำนาจ กับ นางพูลสุข เนื่องจำนงค์ มีพี่น้อง 5 คน
นางปรียาพรรณ เนื่องจำนงค์
นายโยธิน เนื่องจำนงค์
นายกวีวุฒิ เนื่องจำนงค์
หลังจากนั้นได้ สมรสกับ นางรำแพน เนื่องจำนงค์ มีบุตรด้วยกัน 6 คน มีรายนามดังนี้:
นาง ชุดาพันธ์ เนื่องจำนงค์
นาง ปรียา เนื่องจำนงค์
พล.ต.ต.ปิยะชาติ เนื่องจำนงค์
นาง ปิยะนุช เนื่องจำนงค์
นาง นาตยา เนื่องจำนงค์
นางสาว สาริณีย์ เนื่องจำนงค์
ประโยชน์ เนื่องจำนงค์ ถึงแก่อนิจกรรม ด้วยโรคชรา เมื่อวันที่ 2 เมษายน พ.ศ. 2557 สิริอายุ 91 ปี
ประโยชน์ ได้รับเลือกตั้งเป็นครั้งแรกใน พ.ศ. 2522 สังกัดพรรคสยามประชาธิปไตย และได้รับเลือกรวม 2 ครั้ง
ประโยชน์ เคยเป็รองหัวหน้าพรรคสันติชน ในปี พ.ศ. 2517 และร่วมก่อตั้งพรรคการเมืองกับพลเอกเกรียงศักดิ์ ชมะนันทน์ ในปี พ.ศ. 2525 และได้รับตำแหน่งรองหัวหน้าพรรคชาติประชาธิปไตย และได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาล พลเอกเปรม ติณสูลานนท์ (ครม.43) เมื่อ พ.ศ. 2526 จนถึงปี พ.ศ. 2528
ประโยชน์ เนื่องจำนงค์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ปลาใบไม้กายอานา
ปลาใบไม้กายอานา () หรือ ปลาใบไม้โชมบวร์ค (; ) ปลาน้ำจืดขนาดเล็กชนิดหนึ่ง อยู่ในวงศ์ปลาใบไม้อเมริกาใต้ (Polycentridae) จัดเป็นปลาเพียงชนิดเดียวเท่านั้นที่อยู่ในสกุลนี้ ("Polycentrus" มาจากคำว่า poly = มาก บวกกับภาษากรีก Κέντρον; "kentron" = หนาม) เดิมเคยจัดเป็นปลาเพียงชนิดเดียวในสกุล "Polycentrus" แต่ปัจจุบันได้มีการประกาศออกเป็นชนิดใหม่อีกชนิดหนึ่งเมื่อปี ค.ศ. 2014
จัดเป็นปลาขนาดเล็ก ความยาวเต็มที่ไม่เกิน 5.5 เซนติเมตร ตัวผู้มีสีดำกำมะหยี่พร้อมกับสีเขียวขุ่น และมีจุดมีสีเงิน ขณะที่ปลาตัวเมียจะมีสีน้ำตาลเข้ม ซึ่งทั้งหมดเป็นสีที่กลมกลืนไปกับสภาพแวดล้อม เป็นปลาที่พบกระจายพันธุ์ทั้งในสภาพน้ำที่ขุ่นและใสทางตอนเหนือของทวีปอเมริกาใต้ จนถึงตรินิแดด
ปลาใบไม้กายอานา นิยมเลี้ยงเป็นปลาสวยงาม เนื่องจากเป็นปลาขนาดเล็กจึงสามารถเลี้ยงได้ในสถานที่เลี้ยงขนาดเล็ก ในสถานที่เลี้ยงควรจัดให้เป็นซอกหลีบหรือถ้ำ เนื่องจากเป็นปลาที่กินเหยื่อเป็นอาหาร ด้วยวิธีการซุ่ม โดยจะลอยนิ่งอยู่ตามดงพืชน้ำจนได้จังหวะจึงฮุบเหยื่อขนาดที่พอจะกลืนลงไปได้ ในที่เลี้ยงอาจฝึกให้กินอาหารอย่าง กุ้งฝอย, ชิ้นปลาขนาดเล็ก, หนอนแดง และสามารถฝึกที่จะให้กินอาหารปลาสำเร็จรูปได้
การวางไข่ในที่เลี้ยงยังทำได้ยาก โดยปลาจะวางไข่ในถ้ำครั้งละหลายร้อยฟอง ไข่ใช้เวลาฟักเป็นตัวประมาณ 3-4 วัน โดยที่ปลาตัวผู้จะเป็นฝ่ายดูแลและเฝ้าจนกระทั่งฟักเป็นตัวอ่อน ในช่วงนี้ควรแยกปลาตัวเมียออก
Polycentrus
Polycentrus (/โพ-ลี-เซน-ทรัส/) เป็นสกุลของปลาน้ำจืดขนาดเล็ก ในวงศ์ปลาใบไม้อเมริกาใต้ (Polycentridae)
โดยแบ่งออกได้เป็น 2 ชนิด
ฟุตบอลหญิงทีมชาติญี่ปุ่น
ฟุตบอลหญิงทีมชาติญี่ปุ่น (; ) หรือ นะเดะชิโกะเจแปน () เป็นทีมนักฟุตบอลหญิงชุดใหญ่ของประเทศญี่ปุ่นและดำเนินงานโดยสมาคมฟุตบอลญี่ปุ่น (เจเอฟเอ) ทีมชาติญี่ปุ่นเป็นฝ่ายชนะทีมชาติสหรัฐอเมริกาในการแข่งขันฟุตบอลโลกหญิง 2011 รอบชิงชนะเลิศ จากการดวลลูกโทษ ส่งผลให้เป็นทีมแรกของเอเชียที่สามารถชนะการแข่งขันฟุตบอลโลกหญิง
ในช่วงคริสต์ทศวรรษ 1970 ได้มีจำนวนนักฟุตบอลหญิงและทีมฟุตบอลหญิงเพิ่มขึ้นในประเทศญี่ปุ่น และมีการจัดการแข่งขันลีกระดับภูมิภาคขึ้นในส่วนต่าง ๆ ของประเทศญี่ปุ่น จากนั้นในปี ค.ศ. 1980 ได้มีการจัดการแข่งขัน "ออลเจแปนวีเมนส์ฟุตบอลแชมเปียนชิพ" และในปี ค.ศ. 1981 ฟุตบอลหญิงทีมชาติญี่ปุ่นได้เข้าแข่งขันในระดับนานาชาติครั้งแรกที่ฮ่องกง ทีมนี้ยังคงเข้าแข่งขันอย่างต่อเนื่องทั้งในประเทศญี่ปุ่นและประเทศอื่น ๆ แต่ก็ไม่ใช่ทีมชาติ "ออลเจแปน" หากแต่เป็นการจัดทีมชั่วคราวที่ได้คัดเลือกจากลีกระดับภูมิภาค
ในปี ค.ศ. 1986 เรียวเฮ ซุสุกิ ได้รับเลือกให้เป็นผู้ฝึกสอนฟุตบอลหญิงทีมชาติญี่ปุ่น ซึ่งเป็นทีม "ออลเจแปน" ชุดแรก ส่วนในปี ค.ศ. 1989 ได้มีการก่อตั้ง "ฟุตบอลลีกหญิงแห่งประเทศญี่ปุ่น" (หรือที่เรียกในชื่อย่อว่า "แอลลีก") และฟุตบอลหญิงทีมชาติญี่ปุ่นยังได้รับการคัดเลือกสู่การแข่งขัน "ฟุตบอลโลกหญิง 1991" ที่จัดขึ้น ณ ประเทศจีน
วารุณี สุนทรีสวัสดิ์
วารุณี สุนทรีสวัสดิ์ (ชื่อเล่น:อ้วน) เกิดวันที่ 2 มกราคม พ.ศ. 2504 เคยเป็นนักร้องนำของวง ลิตเติ้ล แจ๊ส, 4+1 และมีชื่อเสียงเมื่อมาร่วมงานกับวง เพรสซิเดนท์ สังกัด อโซน่า เป็นนักร้องคู่ขวัญกับ "ตู้" ดิเรก อมาตยกุล ออกอัลบั้มเดี่ยวมีเพลงฮิตคือ "กอดฉัน","คำเดียว","เธอจะเลือกใคร" ฯลฯ การศึกษา ปริญญาโท คณะบริหารธุรกิจ รัฐเทกซัส สหรัฐอเมริกา
มานะศักดิ์ จันทร์ประสงค์
นายมานะศักดิ์ จันทร์ประสงค์ (เกิด 31 มีนาคม พ.ศ. 2521) อดีตสมาชิกสภาผู้แทนราษฎรจังหวัดนนทบุรี 1 สมัย
มานะศักดิ์ จันทร์ประสงค์ เกิดเมื่อวันที่ 31 มีนาคม พ.ศ. 2521 เป็นบุตรคนที่ 4 ของนายถวิล และ นางพิมพา จันทร์ประสงค์ สำเร็จการศึกษาระดับปริญญาตรี สาขาการตลาด จากประเทศอังกฤษ และ ปริญญาโท วิศวกรรมศาสตรมหาบัณฑิต สาขา Computer Engineering Management จากมหาวิทยาลัยอัสสัมชัญ
มานะศักดิ์ ประกอบอาชีพเกี่ยวกับอสังหาริมทรัพย์ ซึ่งเป็นกิจการของครอบครัว ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2550 สังกัดพรรคพลังประชาชน (พ.ศ. 2541)
พ.ศ. 2554 มานะศักดิ์ ลงสมัครรับเลือกตั้งในพื้นที่เขต 3 จังหวัดนนทบุรี สังกัดพรรคภูมิใจไทย ก่อนที่จะไม่ได้รับเลือกตั้ง โดยพ่ายแพ้ให้กับ นางวไลพร อัจฉริยะประสิทธิ์ จากพรรคเพื่อไทย
ต่อมาในปี พ.ศ. 2556 ได้เข้าเป็นสมาชิกพรรคประชาธิปัตย์ พร้อมกับมารดา
และในปี พ.ศ. 2561 ได้ย้ายเข้าร่วมงานกับพรรคเพื่อไทย หลังจากมารดาเสียชีวิต
มานะศักดิ์ จันทร์ประสงค์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
สนเจโซ
สนเจโซ (ชื่อวิทยาศาสตร์: Picea jezoensis หรือ Picea yezoensis) เป็นต้นไม้ไม่ผลัดใบ ที่มีความสูงตั้งแต่ 30-50 เมตร และเส้นผ่าศูนย์กลางลำต้นกว้างสุดถึง 2 เมตร พบได้ทั่วไปในภูมิภาคป่าฝนเขตอบอุ่นในแถบตะวันออกเฉียงเหนือของเอเชีย ตั้งแต่ตอนกลางของประเทศญี่ปุ่นไปจนถึงชายแดนเกาหลีเหนือ-จีน ตลอดจนทางตะวันออกไซบีเรีย แถบ ซีค็อต-เอลิน, หมู่เกะคุริล, เกาะซาฮาลิน และ คัมชัตกา
สนเจโซมี 2 พันธุ์ย่อย แบ่งตามภูมิศาสตร์ ได้แก่
รายชื่อการครอบครองของประเทศนอร์เวย์
พื้นที่โพ้นทะเลทั้งหมดของนอร์เวย์ ถึงแม้ว่าจะยังไม่มีเทศบาลปกครองตนเอง ได้แก่
พื้นที่ทั้งสองได้รับการจัดให้อยู่ในกลุ่มเดียวกัน (เพื่อประโยชน์ในการจัดหมวดหมู่) ในชื่อสฟาลบาร์และยานไมเอน
ปัจจุบัน เขตสังกัดของนอร์เวย์ทั้งหมดอยู่ในแถบขั้วโลกใต้ ได้แก่
เป็นดินแดนที่นอร์เวย์ได้จากการรวมกันเป็นสหภาพเดนมาร์กและนอร์เวย์ แต่ดินแดนเหล่านี้ก็ต้องคืนให้เดนมาร์ก หลังจากที่เดนมาร์กและนอร์เวย์ยุติการมีประมุขร่วมกันในปีค.ศ. 1814
เขตสังกัดของนอร์เวย์
นอร์เวย์มีสามเขตสังกัด ดังนี้
การอ้างกรรมสิทธิ์เหนือเกาะปีเตอร์ที่ 1 และควีนมอดแลนด์ยังไม่ได้รับการยอมรับจากประชาคมนานาชาติตามระบบสนธิสัญญาแอนตาร์กติกา
นอกจากนี้นอร์เวย์ยังมีอีกสองเขตที่ยังไม่มีการปกครองตนเอง (unincorporated area) สองแห่ง คือ
สนามกีฬาโอลิมปิกยูอิส กุมปัญส์
สนามกีฬาโอลิมปิกยูอิส กุมปัญส์ () ตั้งอยู่ที่เมืองบาร์เซโลนา แคว้นกาตาลุญญา ประเทศสเปน สร้างขึ้นในปี ค.ศ. 1927 เพื่อใช้จัดงานนิทรรศการนานาชาติ ค.ศ. 1929 และได้รับการปรับปรุงในปี ค.ศ. 1989 เพื่อใช้เป็นสนามกีฬาหลักของกีฬาโอลิมปิก ครั้งที่ 25 ที่สเปนเป็นเจ้าภาพในปี ค.ศ. 1992
สนามกีฬาโอลิมปิกยูอิส กุมปัญส์มีหลังคาโค้ง มีกระถางคบเพลิง มีลานวิ่ง และ สนามฟุตบอล มีที่นั่งจุ 55,926 คน
พิธีเปิดการแข่งขันโอลิมปิกในปี 1992 โดยประเทศไทยได้เข้าร่วมในวันที่ 25 กรกฎาคมและมีการยิงธนูไฟใส่กระถางคบเพลิงอีกด้วย
ธนา เมตตาริกานนท์
นายธนา เมตตาริกานนท์ (เกิด 4 กันยายน พ.ศ. 2489) อดีตรองประธานสภาผู้แทนราษฎร และอดีตสมาชิกสภาผู้แทนราษฎรจังหวัดอุบลราชธานี 3 สมัย
ธนา เกิดเมื่อวันที่ 4 กันยายน พ.ศ. 2489 สำเร็จการศึกษา ระดับชั้นประกาศนียบัตรวิชาชีพ จาก วิทยาลัยช่างกลพระนครเหนือ (มหาวิทยาลัยเทคโนโลยีราชมงคลพระนคร วิทยาเขตพระนครเหนือ ในปัจจุบัน) สมรสกับ นางเก็จแก้ว เมตตาริกานนท์ และมีหลานชาย คือ พงศกร เมตตาริกานนท์ นักแสดงช่อง 3
ธนา เข้าสู่วงการการเมือง ด้วยการเป็นสมาชิกสภาจังหวัดอุบลราชธานี 2 สมัย คือ พ.ศ. 2518 และ พ.ศ. 2523 ก่อนที่จะได้รับเลือกตั้งเป็นสมาชิกสภาผู้แทนราษฏรครั้งแรกใน พ.ศ. 2526 สังกัดพรรคกิจสังคม และได้รับเลือกติดต่อกันรวม 3 ครั้ง
ธนา ได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 16 เมื่อ พ.ศ. 2531
ธนา เมตตาริกานนท์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
ราชอาณาจักรนิวซีแลนด์
ราชอาณาจักรนิวซีแลนด์ () คือระบอบราชาธิปไตยภายใต้รัฐธรรมนูญที่มีพระราชินีของนิวซีแลนด์เป็นหัวหน้า โดยราชอาณาจักรประกอบด้วย นิวซีแลนด์, หมู่เกาะคุก, นีอูเอ, โตเกเลา และ รอสส์ดีเพนเดนซีในทวีปแอนตาร์กติกา
ตูนตูน
ตูนตูน () คือ ช่องการ์ตูนหรรษา สำหรับคุณหนูๆ ด้วยการ์ตูนยอดนิยมตลอดกาล จากค่ายการ์ตูนดังทั่วโลก และการ์ตูนชุดจากญี่ปุ่น พร้อมสอดแทรกทักษะความรู้กับสารคดีการศึกษา และอัพเดทข่าวกิจกรรมต่างๆสำหรับเด็ก ตลอด 24 ชม.
โซโตมี
โซโตมี () หรือ มีโซโต () เป็นก๋วยเตี๋ยวน้ำรสเผ็ดที่พบในอินโดนีเซีย มาเลเซีย และสิงคโปร์ "มี" หมายถึงเส้นบะหมี่ที่ทำจากแป้ง เกลือ และไข่ ส่วน "โซโต" เป็นซุปแบบอินโดนีเซีย ในอินโดนีเซียจะเรียกว่า "โซโตมี" โดยถือว่าเป็นโซโตชนิดหนึ่ง ส่วนในมาเลเซียและสิงคโปร์จะเรียกว่า "มีโซโต"
โซโตมีมีความแตกต่างกันบ้าง สามารถทำจากเนื้อวัว เนื้อไก่หรือเครื่องใน เช่น ขาวัว กระเพาะวัว หรือเปลี่ยนมาใช้เส้นที่ทำจากข้าวแทนได้ นอกจากเส้นและเนื้อแล้ว จะใส่มะเขือเทศหั่น มันฝรั่งต้ม ไข่ต้ม ถั่วลิสง ถั่วงอก ใส่น้ำซุปที่ทำจากไก่หรือวัว อาจเติมเครื่องปรุง เช่น น้ำมะนาว ซัมบัล หอมเจียว น้ำส้มสายชู ซีอิ๊วหวาน ข้าวเกรียบ โซโตมีที่ได้รับความนิยมสูงสุดมาจากโบโกร์ จังหวัดชวาตะวันตก ทำจากขาวัว เส้นบะหมี่ เปาะเปี๊ยะทอดหั่น มะเขือเทศ กะหล่ำปลี มันฝรั่ง และขึ้นฉ่าย
มีเรอบุซ
มีเรอบุซ (, "บะหมี่ต้ม") เป็นอาหารประเภทก๋วยเตี๋ยวที่เป็นที่นิยมในมาเลเซีย สิงคโปร์ และอินโดนีเซีย ทำจากหมี่เหลืองชนิดเดียวที่ใส่ในฮกเกี้ยนหมี่ กินกับน้ำราดรสเผ็ด หวานเล็กน้อย น้ำราดทำจากมันฝรั่ง ผงกะหรี่ น้ำ ถั่วเหลืองหมัก กุ้งแห้ง และถั่วลิสง เครื่องปรุงอื่นจะใส่ไข่ต้ม มะปี๊ด หัวหอม ขึ้นฉ่าย พริก ฟองเต้าหู้ หอมเจียว และถั่วงอก บางครั้งใส่เนื้อวัว หรือนำหมี่ไปคลุกกับซีอิ๊วดำก่อนเสิร์ฟ นิยมรับประทานกับสะเต๊ะ
ในบางพื้นที่จะเรียกมีเรอบุซว่า มีจาวา หรือ บะก์มีจาวา (, "บะหมี่ชวา") แต่สำหรับชาวชวาแล้ว บะก์มีจาวาเป็นอาหารอีกชนิดที่ต่างกับมีเรอบุซเล็กน้อย อาหารที่ใกล้เคียงกับมีเรอบุซในอินโดนีเซียเรียก มีเจโลร์ และเป็นที่นิยมในปาเล็มบัง
วัดปลักแรด
วัดปลักแรด ตั้งอยู่เลขที่ 40 ริมแม่น้ำแม่กลอง หมู่ 4 ตำบลเบิกไพร อำเภอบ้านโป่ง จังหวัดราชบุรี ฝ่ายเถรวาท มหานิกาย
แต่เดิมมีเนื้อที่ประมาณ 50 ไร่เศษ ต่อมาถูกน้ำในแม่น้ำแม่กลองกัดเซาะพังลงบ้าง และด้วยสาเหตุอื่นๆบ้าง ในปัจจุบันจึงมีเนื้อที่เหลือเพียงประมาณ 24 ไร่ 30 วา
เดิมวัดปลักแรด ตั้งอยู่ใกล้กับที่ตั้งในปัจจุบันนี้ ซึ่งติดกับท่าควาย ต่อมาถูกน้ำในแม่น้ำแม่กลองกัดเซาะตลิ่งพังเข้ามาหาวัดเรื่อย ๆ จึงขยับขยายไปตั้งอยู่ที่บริเวณคลองวัดร้างทางฝั่งขวาของคลอง ในที่สุดต้องย้ายวัดอีกครั้ง จึงได้ย้ายวัดมาตั้งในสถานที่ปัจจุบัน
วัดปลักแรดได้รับพระราชทานวิสุงคามสีมา เมื่อ พ.ศ. 2517 ภายในวัดมีวิหารหลวงพ่อบ้านแหลม หลังเก่าสร้างในปี พ.ศ. 2504 การเวลาผ่านวิหารหลังเก่าเล็กและทรุดโทรมลง พระครูเกษมปัญญาพิสุทธิ์ เจ้าอาวาสรูปปัจจุบัน ( สมัยนั้นดำรงตำแหน่งพระครูวินัยธรหลอด เขมจาโร ) จึงได้รื้อถอน แล้วสร้างวิหารหลังใหม่ลงในที่เดิม แล้วเสร็จเฉลิมฉลองเมื่อวันที่ 5 พฤษภาคม พ.ศ. 2551 ซึ่งหลวงพ่อบ้านแหลมจำลองนี้ เป็นที่สักการะนับถือของชาวตำบลเบิกไพรและใกล้เคียง วัดปลักแรดได้จัดให้มีงานประจำปีปิดทองหลวงพ่อบ้านแหลม ในวันแรม 13 - 15 ค่ำเดือน 4 ของทุกปี
จะมีมาก่อนกี่รูปนั้นไม่มีใครจดจำได้และไม่มีการจดบันทึกไว้ เท่าที่สืบค้นได้เพียง 13 รูปคือ
โรงเรียนทุ่งศุขลาพิทยา &quot;กรุงไทยอนุเคราะห์&quot;
"กรุงไทยอนุเคราะห์"
โรงเรียนทุ่งศุขลาพิทยา "กรุงไทยอนุเคราะห์" - Thungsuklapittaya " Krungthai Anukroh" School เป็นโรงเรียนประจำตำบลทุ่งสุขลา พื้นที่สร้างบริเวณโรงเรียนเป็นไร่มันสำปะหลังติดกับวัดเนินบุญญาราม (วัดต้นมะม่วง) พระครูสุกิจวิมล เจ้าอาวาสวัดเนินบุญญาราม (วัดต้นมะม่วง) เป็นผู้ก่อตั้งโรงเรียน โรงเรียนตั้งอยู่ที่ 217 หมู่ 11 ตำบลทุ่งสุขลา อำเภอศรีราชา จังหวัดชลบุรี 20230 สังกัดสำนักงานเขตพื้นที่การศึกษามัธยมศึกษา เขต 18 สพฐ. กรมสามัญศึกษา กระทรวงศึกษาธิการ
โรงเรียนทุ่งศุขลาพิทยา "กรุงไทยอนุเคราะห์" เป็นโรงเรียนประจำตำบลทุ่งสุขลา พื้นที่บริเวณสร้างโรงเรียนเป็นที่ดินไร่มันสำปะหลังอยู่ติดกับวัดเนินบุญญาราม (วัดต้นมะม่วง) พระครูสุกิจวิมล เจ้าอาวาสวัดเนินบุญญาราม (วัดต้นมะม่วง) ทางธนาคารกรุงไทย ได้ตกลง มอบที่ดินให้จำนวน 27 ไร่ 2 งาน ในราคาไร่ละ 5,000 บาท และขอบริจาค ที่ดินราชพัสดุในความดูแลของ สถานีโทรคมนาคมภาคพื้นดินผ่านดาวเทียม ศรีราชา อีก 1 ไร่ 3 งาน รวมทั้งสิ้น 36 ไร่ 2 งาน
โครงการก่อสร้างได้รับความอนุเคราะห์จาก โรงงานนํ้าตาลทรายศรีราชา พระราชธรรมกาณี (กิตติวุฒโท ภิกขุ) พระภิกษุสามเณร วัดเนินบุญญาราม ตลอดจนชาวบ้าน ใกล้เคียง ได้ช่วยกันสร้างโดยไม่คิดค่าแรงซึ่งมีพระสมุห์สิรินทร์(หลวงน้าจิ้ว) เป็นผู้ควบคุมการก่อสร้างจนสำเร็จเมื่อวันที่ 16 พฤษภาคม พ.ศ. 2519
เปิดทำการเรียนการสอนอย่างเป็นทางการเมื่อวันที่ 30 สิงหาคม พ.ศ. 2519 จึงได้ถือเอาวันที่ 30 สิงหาคมของทุกปีเป็นวันคล้ายวันสถาปนาโรงเรียน นับตั้งแต่นั้นเป็นต้นมา
กฎหมายสงคราม
กฎหมายสงคราม เป็นภาษาเฉพาะวงการกฎหมายซึ่งหมายถึงกฎหมายระหว่างประเทศแผนกคดีเมืองส่วนที่ว่าด้วยการให้เหตุผลว่าชอบด้วยกฎหมายที่ยอมรับได้ที่จะเข้าสู่สงคราม (jus ad bellum) และจำกัดความประพฤติยามสงครามที่ยอมรับได้ (jus in bello หรือกฎหมายมนุษยธรรมระหว่างประเทศ)
กฎหมายสงครามสมัยใหม่กล่าวถึงการประกาศสงคราม การยอมรับการยอมจำนน การปฏิบัติต่อเชลยศึก ความจำเป็นทางทหาร การแยกแยะพลรบกับพลเรือน (distinction) และความได้สัดส่วน (proportionality) และการห้ามอาวุธบางอย่างซึ่งอาจก่อความทุกข์ทรมานที่ไม่จำเป็น เป็นต้น
กฎหมายสงครามถูกพิจารณาแยกกับประชุมกฎหมายอื่น เช่น กฎหมายในประเทศของคู่สงครามหนึ่ง ๆ ซึ่งอาจให้ข้อจำกัดทางกฎหมายต่อความประพฤติหรือการให้เหตุผลว่าชอบด้วยกฎหมายของสงครามเพิ่มเติม
ลานา เดล เรย์
"สำหรับอัลบั้มเพลงในชื่อเดียวกันนี้ ดูที่ ลานาเดลเรย์ (อัลบั้ม)"
อีลิซาเบธ​ วูลริดจ์ แกรนต์ () เกิดเมื่อวันที่ 21 มิถุนายน ค.ศ. 1985 หรือเป็นที่รู้จักในชื่อทางอาชีพว่า ลานา เดล เรย์ () เธอเป็นนักร้องชาวอเมริกัน นักแต่งเพลง และโปรดิวซ์เซอร์เพลง งานดนตรีของเดล เรย์ได้รับการกล่าวขานจากนักวิจารณ์ถึงการนำเนื้อหาภาพยนตร์มาปรับใช้ แนวบทเพลงที่ลุ่มหลงไปด้วยเรื่องความรักที่โศกสลด เสน่หาเย้ายวนใจ และภาวะซึมเศร้า และการอ้างอิงถึงวัฒนธรรมสมัยนิยม (pop culture) ของอเมริกา โดยเฉพาะอย่างยิ่ง ในช่วงคริสต์ทศวรรษ 1950 และช่วงคริสต์ทศวรรษ 1960
เดล เรย์เติบโตในตอนเหนือของรัฐนิวยอร์ก และย้ายมาที่นิวยอร์กซิตี้ในปี ค.ศ. 2005 เพื่อเริ่มต้นอาชีพทางด้านดนตรี โดยมีผลงานที่ตามมามากมาย อาทิ สตูดิโออัลบั้มเปิดตัว และอัลบั้มที่ไม่ได้วางจำหน่ายอย่าง "Sirens" เดล เรย์เริ่มเป็นที่รู้จักมากขึ้นหลังจากซิงเกิล "Video Games" ในปี ค.ศ. 2011 นั้นประสบความสำเร็จเป็นไวรัล ปลายปีเดียวกันเธอก็ได้เซ็นสัญญากับค่ายเพลงอินเตอร์สโคปและโพลีดอร์ อัลบั้ม"Born to Die" อัลบั้มเปิดตัวจากค่ายเพลงของเธอในปี ค.ศ. 2012 นั้นได้รับความสำเร็จในระดับสากล และส่งผลให้เธอมีซิงเกิลแรกที่สามารถเข้าสิบอันดับแรกของชาร์ต"บิลบอร์ด"ฮอต100ได้ คือเพลง "Summertime Sadness" ฉบับรีมิกซ์ โดยเซดริค เจอร์เวียส เดล เรย์มีอัลบั้มเปิดตัวอันดับหนึ่งบนชาร์ต"บิลบอร์ด"200 อย่าง "Ultraviolence" (2014) และ"Lust for Life" (2017) พร้อมด้วยอัลบั้มที่เปิดตัวในสิบอันดับแรกของชาร์ตอย่าง "Paradise" (2012) และ"Honeymoon" (2015) 
เธอเคยได้รับการเสนอชื่อเข้าชิงรางวัลแกรมมี สาขาอัลบั้มเพลงป็อปยอดเยี่ยมจากสองอัลบั้มคือ "Paradise" และ"Lust for Life"
เดล เรย์ได้ร้องเพลงประกอบภาพยนตร์หลากหลายผลงาน โดยผลงานเด่น คือเพลง"Young and Beautiful" จากภาพยนตร์เรื่อง The Great Gatsby (2013) และเพลงธีมประกอบภาพยนตร์เรื่อง Big Eyes (2014) ซึ่งได้รับการเสนอชื่อเข้าชิงรางวัลแกรมมีและรางวัลลูกโลกทองคำ ตามลำดับ นอกจากนี้เธอยังมีผลงานการแสดงในภาพยนตร์เพลง เรื่อง "Tropico" (2013) และในภาพยนตร์สั้นประกอบผลงานเพลงของเธอ ได้แก่ "Ride" (2012) "National Anthem" (2012) และ "Freak" (2015) โดยเธอเป็นผู้ประพันธ์งานทั้งหมดด้วยตนเอง
เธอได้ถูกขนานนามจากสื่อว่าเธอคือ “ราชินีแห่งอินดี้ป็อป” เดล เรย์มียอดขายอัลบั้มทั่วโลกมากกว่า 15 ล้านหน่วยในปี ค.ศ. 2018 ในวันที่ 9 พฤศจิกายน ค.ศ. 2018 ช่องยูทูปอย่างเป็นทางการของเธอมียอดเข้าชมรวมกันมากว่า 3.1 พันล้านครั้ง โดยมี 11 วิดิโอที่มียอดเข้าชมเกินกว่า 100 ล้านครั้งบนวีโว
นกปลีกล้วยหูเหลืองใหญ่
นกปลีกล้วยหูเหลืองใหญ่ (Spectacled Spiderhunter) เป็นนกในวงศ์นกกินปลี พบในป่าดิบชื้น ป่าต่ำในประเทศบรูไน, อินโดนีเซีย, มาเลเซีย, สิงคโปร์, ไทย, และ เวียดนาม มันเป็นชนิดที่มีขนดใหญ่ที่สุดในสกุล
ยากอบผู้ชอบธรรม
ยากอบ ( "Ya'akov"; "Iákōbos" คำเดียวกันกับคำว่า "ยาโคบ") ผู้ได้รับสมัญญาว่าผู้ชอบธรรม เปาโลอัครทูตเรียกท่านว่าพี่/น้องขององค์พระผู้เป็นเจ้า แม้จะไม่ใช่อัครทูต แต่ก็มีบทบาทสำคัญในคริสตจักรยุคแรก ๆ จนได้รับเลือกเป็นผู้ปกครองดูแลคริสตจักรในกรุงเยรูซาเลมเป็นคนแรก เชื่อว่าเป็นผู้เขียนจดหมายของนักบุญยากอบ และเป็นคนละคนกับยากอบ บุตรเศเบดี ชาวคาทอลิกเชื่อว่าท่านเป็นคนเดียวกันกับอัครทูตยากอบ บุตรอัลเฟอัส
ประวัติของยากอบคลุมเคลือมาก และมักสับสนกับยากอบท่านอื่น ๆ ที่ปรากฏในคัมภีร์ไบเบิล ตามพระวรสารนักบุญมัทธิวบทที่ 13 ทำให้ทราบว่าพระเยซูมีพี่น้องคนหนึ่งชื่อยากอบ ช่วงที่พระเยซูยังไม่สิ้นพระชนม์ บรรดาพี่น้องของพระเยซูยังไม่ได้วางใจเชื่อถือพระองค์ และไม่แน่ชัดว่าท่านมาเป็นสาวกของพระเยซูตั้งแต่เมื่อไร แต่จากจดหมายของนักบุญเปาโลถึงชาวโครินธ์ ฉบับที่ 1 ทำให้ทราบว่าหลังจากที่พระเยซูได้คืนพระชนมชีพก็ได้มาปรากฏกายแก่ท่านด้วย
หลังจากนั้นยากอบก็ก้าวขึ้นมามีบทบาทสำคัญในคริสตจักรในกรุงเยรูซาเลม จนเป็นที่นับถือว่าเป็นเสาหลักของคริสตจักร ในช่วงที่มีการประชุมสภาที่เยรูซาเลม ยากอบเห็นว่าคนที่ไม่ใช่ยิวก็สามารถรับพระคุณของพระเจ้าให้ถึงความรอดได้โดยความเชื่อวางใจในพระเยซู โดยไม่ต้องเข้าสุหนัตตามจารีตศาสนายิว แต่ให้ถือจารีตยิวเพียงบางข้อ ได้แก่ ไม่บูชารูปเคารพ ไม่ล่วงประเวณี ไม่กินเนื้อสัตว์ที่ถูกรัดคอตาย และไม่กินเลือด
ยากอบผู้นี้ยังปรากฏในเอกสารอื่น ๆ ด้วย โยเซพุสกล่าวถึงยากอบที่เป็นพี่/น้องของพระเยซูว่า เป็นคนใจบุญ รักษาธรรมบัญญัติอย่างเคร่งครัด จึงเป็นที่เคารพของคนจำนวนมาก แม้แต่กับพวกฟาริสี แต่เกิดขัดแย้งกับผู้ว่าการของจักรวรรดิโรมัน จึงถูกประการชีวิตด้วยการปาหินจนตายในปี ค.ศ. 62 แต่เฮเกซิปปุสว่าเป็นปี ค.ศ. 69
แต่ละนิกายในศาสนาคริสต์มีความเชื่อเกี่ยวกับความสัมพันธ์ทางเครือญาติระหว่างยากอบกับพระเยซูแตกต่างกัน โดนสรุปแล้วมี 3 แบบ ได้แก่
สหภาพเศรษฐกิจยูเรเชีย
สหภาพเศรษฐกิจยูเรเชีย (; มักย่อเป็น: EAEU หรือ EEU หรือ สหภาพยูเรเชีย (; ) เป็นสหภาพเศรษฐกิจ จัดตั้งขึ้นโดยสนธิสัญญาซึ่งลงนามเมื่อวันที่ 29 พฤษภาคม 2557 และมีผลในวันที่ 1 มกราคม 2558 โดยในปัจจุบันมีสมาชิกทั้งหมด 5 ประเทศ ได้แก่ เบลารุส คาซัคสถาน คีร์กีซสถาน อาร์มีเนีย และรัสเซีย ซึ่งสหภาพเศรษฐกิจยูเรเชียนี้ได้สร้างตลาดเศรษฐกิจเดียวที่มีขนาดประชากรกว่า 180 ล้านคน และผลิตภัณฑ์มวลรวม 2.8 ล้านล้านดอลลาร์สหรัฐ ทาจิกิสถาน และอุซเบกิสถานยังแสดงความสนใจเข้าร่วมองค์การด้วย
ตานเหลือง
ตานเหลือง, ช้างน้าว, กำลังช้างสาร หรือ ตานนกกด () เป็นไม้ยืนต้นในวงศ์ Ochnaceae ลำต้นคดงอ ใบอ่อนสีน้ำตาลแดง กิ่งก้านออกต่ำ ดอกสีเหลือง กลีบรองดอกสีแดงคล้ำ ผลกลม เป็นดอกไม้ที่เป็นที่นิยมมากทางภาคใต้ของเวียดนามและเป็นดอกไม้ประจำจังหวัดมุกดาหาร
รากใช้ขับพยาธิและฟอกน้ำเหลืองทางภาคอีสานใช้ลำต้นต้มน้ำดื่ม แก้ปวดเมื่อย ทางจังหวัดอุบลราชธานีใช้แก่นต้มน้ำดื่มแก้ประดง ชาวเขาเผ่ามูเซอใช้รากเป็นยาบำรุงกำลัง โดยตากแห้ง หรือดองเหล้า หรือต้มน้ำดื่ม
ขนมหวานเจลาติน
ขนมหวานเจลาติน หรือเรียกว่าเจลลี (Jelly) ในประเทศกลุ่มเครือจักรภพแห่งประชาชาติและไอร์แลนด์ ส่วนในสหรัฐอเมริกาจะเรียกเจลาตินหรือเจลโล ตามยี่ห้อเจลาตินในสหรัฐ เป็นขนมหวานที่ทำมาจากเจลาตินแต่งสีและรส โดยการนำเจลาตินเปล่าผสมกับเครื่องปรุงรสอื่น ๆ หรือใช้เจลาตินผสมที่ใส่สารแต่งไว้แล้ว ขนมหวานเจลาตินที่เตรียมสำเร็จมีรูปแบบตั้งแต่ขนมหวานรูปทรงขนาดใหญ่ ไปจนถึงถ้วยเสิร์ฟขนาดเล็ก
ยี่ห้อของขนมหวานเจลาตินที่มีชื่อเสียงเช่น เจลโล ของคราฟต์ฟูตส์ในสหรัฐอเมริกา ฮาร์ตลียส์ ในอังกฤษ และแอโรเพลนเจลลีในออสเตรเลีย
แอซิเตต
แอซิเตด () เป็นไอออนลบ ตรงแบบพบในสารละลายน้ำ (aqueous solution) มักเขียนด้วยสูตรเคมี CHO โมเลกุลที่เป็นกลางทางไฟฟ้าอันเกิดจากการรวมแอซิเตดไอออนกับไอออนบวกโดยทั่วไปเรียก "แอซิเตดส์" (acetates) สารอย่างง่ายที่สุดในกลุ่มนี้ คือ ไฮโดรเจนแอซิเตด หรือกรดแอซิติก กับเกลือ เอสเทอร์ที่สอดคล้อง และไอออนบวกหลายอะตอม CHCO หรือ CHCOO
กรดแอซิติกที่ผลิตในอุตสาหกรรม 5 พันล้านกิโลกรัมส่วนใหญ่ใช้ในการผลิตแอซิเตด ซึ่งมักอยู่ในรูปพอลิเมอร์ แอซิเตดเป็นหน่วยชีวสังเคราะห์ที่พบมากที่สุดในธรรมชาติ ตัวอย่างเช่น กรดไขมันเกิดจากการเชื่อมสองอะตอมคาร์บอนจากแอซิเตดเข้ากับกรดไขมันที่ใหญ่ขึ้นเรื่อย ๆ
พัดลมเพดาน
พัดลมเพดาน () คือพัดลมชนิดที่ติดตั้งแขวนในแนวดิ่งลงมาจากฝ้าเพดาน
มีลักษณะเฉพาะที่จะมีใบพัดแบนยาวขนาดใหญ่ติดตั้งเป็นรูปแฉก ยึดกับแกนหมุนที่อยู่ตรงกลาง (ในบางแบบ แกนหมุนนั้นคือตัวมอเตอร์เอง)
พัดลมเพดานจะมีความเร็วรอบการหมุนต่ำกว่าพัดลมตั้งพื้นหรือตั้งโต๊ะมาก โดยพัดลมเพดานสมัยใหม่จะเป็นพัดลมไฟฟ้าทั้งหมด
และเหมือนกับพัดลมทั่วไปที่ไม่ได้ให้ความเย็นกับอากาศโดยตรง แต่จะช่วยให้เกิดการถ่ายเทของอากาศ ทำให้การระเหยของเหงื่อดีขึ้น
พญาหลวงทิพเนตร
พญาหลวงทิพเนตร ("ไม่ปรากฏ" - พ.ศ. 2198) เป็นผู้ปกครองแคว้นล้านนาองค์ที่ 7 ตั้งแต่พม่าครอบครองล้านนา และเป็นพระองค์แรกในราชวงศ์เมืองฝางที่มาปกครองล้านนา
แต่เดิมพระองค์ทรงมีตำแหน่งเป็นเจ้าเมืองฝาง ต่อมาพระเจ้าศรีสองเมืองคิดแข็งเมืองต่อกรุงอังวะ ฝ่ายพระเจ้าสุทโธธรรมราชาพระเจ้ากรุงอังวะหลังจากที่ทรงจัดการบ้านเมืองเสร็จเรียบร้อย ทรงทราบว่าหัวเมืองในล้านนาแข็งเมืองกระด้างกระเดื่องต่อพระองค์ ก็ทรงยกกองทัพใหญ่มาปราบปราม ในปี พ.ศ. 2174 ปีมะแมตรีศก จุลศักราช 993 ทรงตีเมืองเชียงใหม่แตกและจับตัวพระเจ้าเชียงใหม่ศรีสองเมืองได้จึงให้คุมตัวไปกักขังไว้ที่กรุงอังวะจนถึงสิ้นพระชนม์ และลดสถานะกษัตริย์แคว้นล้านนาลงแบ่งล้านนาเป็นสองส่วน ส่วนเหนือขึ้นกับเมืองเชียงแสนและส่วนตะวันตกขึ้นกับนครเชียงใหม่ แล้วพม่าตั้งให้พญาหลวงทิพเนตรเจ้าเมืองฝางมาครองเมืองเชียงใหม่โดยมีขุนนางพม่ากำกับอย่างใกล้ชิด
พญาหลวงทิพเนตรครองเมืองเชียงใหม่ตั้งแต่ พ.ศ. 2174 - พ.ศ. 2198 รวมระยะเวลาได้ 24 ปี ก็ถึงแก่พิราลัยเมื่อ พ.ศ. 2198 พระแสนเมืองผู้เป็นพระโอรสจึงได้เป็นเจ้าผู้ครองนครเชียงใหม่พระองค์ต่อมา
แม็คคอมิคแอนด์คัมพานี
แม็คคอมิคแอนด์คัมพานี (; ) เป็นบริษัทอาหารผู้ผลิตเครื่องเทศ สมุนไพร และเครื่องปรุงรสเพื่อการขายปลีก การพาณิชย์และในตลาดอุตสาหกรรม ซึ่งได้รับการจัดอันดับหนึ่งพันบริษัทอันทรงอิทธิพลของนิตยสารฟอร์ชูน เริ่มประกอบการใน ค.ศ. 1889 ที่เมืองบอลทิมอร์ รัฐแมริแลนด์ ประเทศสหรัฐอเมริกา และได้ย้ายสำนักงานจากกลางเมืองบอลทิมอร์ไปยังฮันท์วัลเลย์ แมริแลนด์ บริษัทมีพนักงานประมาณ 8,000 คน และมีสำนักงานใหญ่ที่เมืองสปาร์คส์ในรัฐเดียวกัน
สินค้าของบริษัทมียี่ห้อแม็คคอมิค, ซาทาเรนส์ (ในลุยเซียนา), โอลด์เบย์ซีซันนิง (สหรัฐฯ), ดูครอส (ยุโรป), คลับเฮาส์และบิลลีบีฮันนี (แคนาดา), ชวาสต์ (สหราชอาณาจักร) แอโรเพลนเจลลีและคีนมัสตาร์ด (แม็คคอมิคฟูดส์ออสเตรเลีย), ไทยคิทเชนและซิมพลีเอเชีย (สหรัฐ) และล่าสุดคือลอว์รียส์แอนด์อดอฟทส์
วงศ์ตานเหลือง
วงศ์ตานเหลือง หรือ () เป็นวงศ์ของพืชที่พบในเขตร้อนและเขตกึ่งร้อน ส่วนใหญ่พบในทวีปอเมริกาใต้ ประกอบด้วย 53 สกุล และ 600 ชนิด
ต่อไปนี้เป็นชื่อพ้องของวงศ์ตานเหลือง :
วงศ์ต่อไปนี้แยกออกจากวงศ์ตานเหลือง :
สิงโตตาแดง
สิงโตตาแดง อยู่ในวงศ์Orchidaceae เป็นกล้วยไม้อิงอาศัย ขนาดเล็ก เหง้าสั้น ดอกสีชมพู สีม่วงหรือแดงเรื่อ มักขึ้นบนก้อนหิน
เตารีด
เตารีด () เป็นอุปกรณ์ที่ใช้ในการกำจัดรอยยับบนเสื้อผ้าโดยใช้ความร้อน,
รูปร่างเป็นอุปกรณ์ที่มีฐานล่างเป็นโลหะเรียบรูปสามเหลี่ยม และด้านบนมีมือจับ
โดยวิธีใช้ทั่วไปจะต้องทำให้เตารีดร้อน แล้วจึงนำไปรีดบนรอยยับ เส้นใยผ้าจะคลายตัวเมื่อเจอกับความร้อน
เมื่อถูกรีด น้ำหนักที่กดทับจะทำให้เส้นใยถูกยืดเป็นแนวตรง เมื่อความร้อนหมดไป เส้นใยจะคงรูปร่างที่เรียบเอาไว้
โดยเส้นใยบางชนิด เช่น ฝ้าย จะต้องใช้น้ำร่วมกับความร้อนในการรีดด้วย
เตารีดสมัยแรกๆ ในช่วงคริสต์ศตวรรษที่ 17 จะเป็นเตารีดแบบอังไฟ ซึ่งประกอบด้วยเหล็กหล่อรูปสามเหลี่ยมแบน
มีด้ามจับเป็นไม้ ซึ่งต้องนำไปอังไฟให้ร้อนก่อนใช้งาน, ในยุคต่อมาได้มีการออกแบบเตารีดให้มีช่องว่างด้านในสำหรับใส่ถ่านไม้หรือถ่านหินเพื่อให้ความร้อน, ส่วนเตารีดในยุคปัจจุบันจะให้ความร้อนด้วยไฟฟ้าแทน
สะพานรุสสกี
สะพานรุสสกี (, ) คือสะพานที่สร้างข้ามช่องแคบบอสฟอรัสตะวันออก สำหรับใช้ในงานความร่วมมือทางเศรษฐกิจเอเชีย-แปซิฟิก (เอเปค) ซึ่งจัดงานขึ้นที่เมืองวลาดีวอสตอก (Vladivostok) เมืองท่าของรัสเซียใน ค.ศ. 2012 สะพานเชื่อมกับแผ่นดินใหญ่กับเกาะรุสสกี ซึ่งมีการจัดงานการประชุมหลักๆ ของเอเปคเกิดขึ้นในบริเวณนี้ สะพานสร้างเสร็จสมบูรณ์เมื่อเดือนกรกฎาคม ค.ศ. 2012 และเปิดอย่างเป็นทางการโดยนายกรัฐมนตรีรัสเซียดมีตรี เมดเวเดฟ เมื่อวันที่ 3 กันยายน ค.ศ. 2012 ปัจจุบันเป็นสะพานขึงที่ยาวที่สุดในโลก
ดาวกัปไตน์
ดาวกัปไตน์ () เป็นดาวฤกษ์แคระแดงคลาส M1 อยู่ห่างกลุ่มดาวขาตั้งภาพไปทางตอนใต้ประมาณ 13 ปีแสงจากโลก มีความส่องสว่างปรากฏที่ระดับ 9 สามารถมองเห็นได้ด้วยกล้องสองตาหรือกล้องโทรทรรศน์.
ดาวฤกษ์ที่ต่อมาได้ชื่อว่าดาวกัปไตน์ ได้รับการจัดหมวดหมู่โดยนักดาราศาสตร์ชาวดัดช์ชื่อยาโกบึส กัปไตน์ ในปี ค.ศ. 1889 เมื่อเขาตรวจสอบผังดวงดาวและแผ่นถ่ายรูป เขาพบดาวดวงที่มีลักษณะการเคลื่อนที่เฉพาะกว่า 8 ลิปดาต่อไป ดาวดังกล่าวได้ชื่อต่อมาว่าดาวกัปไตน์เพื่อเป็นเกียรติแก่ผู้ค้นพบ ในยุคนั้นดาวดังกล่าวเป็นดาว์ที่มีระดับการเคลื่อนที่เฉพาะสูงที่สุด รองลงมาคือกรูมบริดจ์ 1830 ต่อมาใน ค.ศ. 1916 เมื่อมีการค้นพบดาวเบอร์นาร์ด ลำดับการเคลื่อนที่เฉพาะสูงสุดของดาวกัปไตน์ก็ตกลงไป แต่ยังคงอันดับสองในลำดับดังกล่าวอยู่ ในปี ค.ศ. 2014 มีการประกาศว่ามีความเป็นไปได้ที่จะพบซูเปอร์เอิร์ธในบริเวณวงโคจรของดาวดังกล่าว
โดยอาศัยการวัดพารัลแลกซ์ของดาวเทียมวัดการเคลื่อนที่ฮิปปาคอส ดาวกัปไตน์มีระยะห่าง จากโลก เมื่อ 10,800 ปีก่อนดาวกัปไตน์เคลื่อนเข้ามาอยู่ในระยะ จากดวงอาทิตย์ และได้เคลื่อนออกไปนับแต่นั้น มีมวลอยู่ระหว่างหนึ่งในสี่ถึงหนึ่งในสามของมวลดวงอาทิตย์ แต่มีความเย็นกว่ามากที่อุณหภูมิ 3,500 องศาเคลวิน ทั้งนี้ผู้สังเกตต่างคนให้ระยะการวัดไม่ตรงกัน มีการจัดประเภทดาวฤกษ์ไว้ที่ sdM1 ซึ่งแสดงว่าดาวดังกล่าวเป็นดาวแคระย่อยที่มีความสว่างน้อยกว่าดาวในแถบลำดับหลักในชนิดคลื่นรังสีเดียวกับ M1 เมื่ออาศัยการวัดความเป็นโลหะจะพบว่าดาวนี้มีสัดส่วนโลหะอยู่ 14% เทียบกับดวงอาทิตย์ ดาวกัปไตน์เป็นดาวแปรแสงประเภท BY Draconis และถูกขนานนามในชื่อ VZ Pictoris ซึ่งหมายความว่าความสว่างของดาวอาจเปลี่ยนไปได้ตามกิจกรรมบนสนามแม่เหล็กของดาวฤกษ์ในชั้นโครโมสเฟียร์ รวมถึงการหมุนรอบตัวเอง ทำให้จุดมืดของดาวอยู่ในระยะที่อาจมองเห็นหรือไม่เห็นจากโลก
ดาวกัปไตน์มีลักษณะเฉพาะบางประการ เช่น มีการเคลื่อนที่เฉพาะสูง วงโคจรถอยหลังจากทางช้างเผือก และเป็นดาวกลดที่อยู่ใกล้ดวงอาทิตย์มากที่สุด รวมทั้งยังเป็นหนึ่งในกลุ่มดาวฤกษ์จลนศาสตร์กัปไตน์ที่มีวิถีโคจรในอวกาศร่วมกัน โดยอาศัยการวัดความเป็นโลหะ เชื่อได้ว่าดาวกัปไตน์น่าจะเคยเป็นส่วนหนึ่งของโอเมกาคนครึ่งม้า ซึ่งเป็นกระจุกดาวทรงกลมที่น่าจะเป็นเศษเล็กเศษน้อยของดาราจักรแคระที่มารวมกับทางช้างเผือก ในขั้นตอนดังกล่าวดาวในกลุ่มนี้รวมทั้งดาวกัปไตน์น่าจะหลุดออกไปเป็นคลื่นเศษซากของดาราจักร
ในปี ค.ศ. 2014 มีการประกาศว่าดาวกัปไตน์เป็นบริเวณที่ซูเปอร์เอิร์ธสองดวงคือ กัปไตน์ b และกัปไตน์ c ลอยอยู่ โดยกัปไตน์ b ที่มีอายุ 11,000 ล้านปี เป็นดาวที่เก่าแก่ที่สุดที่อยู่อาศัยได้เท่าที่มีการค้นพบ โดยเมื่อเทียบอัตราส่วนกันแล้วดาวดังกล่าวมีขนาดประมาณ 5:2 แต่ยังไม่สามารถยืนยันเรโซแนนซ์ได้ อาศัยการรวมตัวของพลังงานของดาวพบว่า ดาวทั้งสองอยู่ในสภาวะมีพลังที่เรียกว่า apsidal co-rotation ซึ่งเป็นการอนุมานได้ว่าดาวดังกล่าวมีพลังงานคงที่เป็นเวลานาน ในการค้นพบครั้งนี้ อลาสแต เรย์โนลด์ ได้แต่งเรื่องสั้นไซไฟชื่อ Sad Kapteyn ประกอบด้วย
แพฟโลวา
แพฟโลวา หรือ พาฟโลวา () เป็นขนมประจำชาติของนิวซีแลนด์ ตั้งชื่อตามอันนา ปัฟโลวา นักบัลเลต์ชาวรัสเซีย ซึ่งเป็นผู้คิดสูตรขนมนี้ใน พ.ศ. 2463 และนำไปเผยแพร่ในนิวซีแลนด์และออสเตรเลีย ทำจากไข่ขาวตีกับน้ำตาลจนขึ้นฟู อบให้สุก ซึ่งคล้ายกับการทำเมอแร็งก์ แต่งหน้าด้วยครีมและผลไม้ตามฤดูกาล เช่น สตรอว์เบอร์รี เสาวรส กีวี
การลงประชามติเกี่ยวกับวันหยุดเรียนในกัมพูชา พ.ศ. 2504
การลงประชามติเกี่ยวกับวันหยุดเรียนในกัมพูชา พ.ศ. 2504 เกิดขึ้นในกัมพูชาเมื่อ 12 มกราคม พ.ศ. 2504 ผลการลงประชามติปรากฏว่ผู้มาออกเสียงยอมรับตามที่เสนอ
องค์การบริหารส่วนตำบลขอนคลาน
องค์การบริหารส่วนตำบลขอนคลาน สำนักงานตั้งอยู่ที่หมู่ 4 ตำบลขอนคลาน อำเภอทุ่งหว้า จังหวัดสตูล 91120 องค์การบริหารส่วนตำบลขอนคลาน เป็นหน่วยงานราชการส่วนท้องถิ่น มีฐานะเป็นนิติบุคคล จัดตั้งขึ้นตามพระราชบัญญัติสภาตำบล และองค์การบริหารส่วนตำบล พ.ศ.2537 ซึ่งองค์การบริหารส่วนตำบลขอนคลาน ได้ยกระดับจากสภาตำบลเป็นองค์การบริการส่วนตำบล ตามประกาศกระทรวงมหาดไทย เรื่อง จัดตั้งองค์การบริหารส่วนตำบล ประกาศ ณ วันที่ 11 สิงหาคม พ.ศ.2542 ลำดับที่ 289 และคณะกรรมการพนักงานส่วนตำบลจังหวัดสตูล (ก.อบต.จังหวัดสตูล) ได้ดำเนินการประเมินการขอปรับขนาดองค์การบริหารส่วนตำบลขอนคลาน เมื่อวันที่ 23 เดือน สิงหาคม พ.ศ.2554 และได้มีมติเห็นชอบผลการประเมินดังกล่าวฯ ในการประชุมครั้งที่ 8/2554 เมื่อวันที่ 29 เดือน สิงหาคม พ.ศ.2554 ปรับขนาดองค์การบริหารส่วนตำบลขอนคลาน จากองค์การบริหารส่วนตำบลขนาดเล็กเป็นขนาดกลาง โดยองค์การบริหารส่วนตำบลขอนคลาน ได้ประกาศการปรับขนาดให้มีผลตั้งแต่วันที่ 7 เดือน กันยายน พ.ศ.2554